ועדת הכנסת, כנסת 20, פרוטוקול מספר 195, 2016-12-21 14:00

יואב קיש: שלום לכולם.

יואב קיש: לפני כמה שעות פנה אלי יושב ראש הכנסת, והעביר לי בקשה דחופה של היועץ המשפטי לממשלה לקיים את הדיון הזה כאן, על מנת לדון ולהצביע על נטילת החסינות מחבר הכנסת באסל גטאס עקב חשדות חמורים שהתבססו עוד יותר לאחר חקירתו והצורך הדחוף למעצר וחיפוש.

יואב קיש: אני רוצה לומר שאני רואה במעשיו של חבר הכנסת גטאס פיגוע ממש, קודם כל נגד הציבור הערבי בישראל, שהוא אמור להיות נציגו.

יואב קיש: מדובר על פגיעה אנושה בעמדה המוסרית, שמצדיקה את חסינות חברי הכנסת.

יואב קיש: חסינות שנוצלה בצורה גסה על ידי חבר כנסת דורשת טיפול מידי.

יואב קיש: הדיון הזה הוא דיון ערכי, הוא מהווה תקדים לכנסת.

יואב קיש: אני מציין פה לכל חברי הכנסת, שכל החלטה שנקבל בנושא, יהיו לה השלכות רבות.

יואב קיש: מצד אחד, עומד בפנינו כלי החסינות שחשוב מאין כמותו לדמוקרטיה הישראלית, ומהצד השני, לנו חברי הכנסת יש חובה מוסרית עליונה להעביר את המסר שאנחנו מתנערים מכל שימוש זדוני בכלי זה.

יואב קיש: לא ניתן שכלי זה ינוצל על מנת לפגוע בביטחון ישראל.

יואב קיש: אני מקווה שבתום הדיון וההצבעה יידע כל חבר כנסת, כי חסינותו איננה כלי לפגיעה בדמוקרטיה הישראלית.

יואב קיש: אני מודיע כאן, שלא אתן לאף אחד לנצל את הדיון הזה כדי להתנגח בציבור שלם.

יואב קיש: אני לא אתן שהדיון הזה יהפוך להיות בושה לכנסת, וזאת מעבר לבושה הקיימת בכך שהדיון הזה, אנחנו מתכנסים אליו.

יואב קיש: מי שיפריע, אני אוציא אותו אחרי שלוש קריאות מהירות במיוחד, נשמור על תרבות דיון.

יואב קיש: אני מבקש לציין, שמכיוון שאנחנו בדיוני תקציב, הזמן קצר, ולכן רשות הדיבור תינתן ראשית לחברי הוועדה עצמה – זה לא יהיה רק לפי הרישום, זה יהיה קודם כל חברי הוועדה עצמה.

יואב קיש: רק אם יהיה זמן נוסף, שאר חברי הכנסת יקבלו רשות דיבור.

יואב קיש: אנחנו ניתן שתי דקות דיבור למי שתומך בבקשה, ומי שמתנגד לבקשה, יקבל ארבע דקות.

יואב קיש: אני מדגיש בהערה מיוחדת לחברי הוועדה ולאלה שמשתתפים פה בדיון, שבניגוד לדיונים אחרים, הדיון הזה הוגדר בתקנון, שרק חבר ועדה שהיה נוכח ביותר מחצי הזמן של הדיון, זאת אומרת 45 דקות, רק הוא יהיה רשאי להצביע.

יואב קיש: זה אומר שאם חבר כנסת קם ויוצא מהדיון ומגיע בסוף להצבעה, הוא לא יהיה רשאי להצביע.

יואב קיש: אתי מנהלת הוועדה עורכת רישום על היציאה והחזרה של חברי הכנסת.

יואב קיש: צוות הוועדה פשוט רושם את זמן הכניסה והיציאה.

יואב קיש: יתחיל היועץ המשפטי של הכנסת איל ינון להציג את המעטפת המשפטית.

יואב קיש: מכיוון שחבר הכנסת גטאס בחר שלא להופיע בפני ועדה זו ולא להציג וגם לא לשלוח נציג מטעמו, כמובן גם לזה יתייחס עורך הדין.

יואב קיש: בהמשך, ימשיך עורך דין רז נזרי, המשנה ליועץ המשפטי לממשלה, ויציג את נימוקי הממשלה, ולאחר מכן הדיון ייפתח לחברי הוועדה.

יואב קיש: בבקשה, עורך דין איל ינון.

איל ינון: כבוד היושב ראש, חברי הוועדה הנכבדים, מונחת בפניכם בקשת היועץ המשפטי לממשלה לשלילת חסינות של חבר הכנסת באסל גטאס מפני חיפוש ומעצר.

איל ינון: בפתח הדיון אבקש להציג בפניכם את מסגרת הדיון, את סמכותה של ועדת הכנסת, ואת הכללים הדיוניים המיוחדים החלים כאן.

איל ינון: חוק החסינות מאפשר לכנסת, לפי הצעה של ועדת הכנסת, ליטול מחבר הכנסת חסינויות וזכויות המוענקות לו לפי אותו חוק, כאשר כמובן החסינות המהותית המגינה על מעשים שחבר הכנסת עשה במילוי תפקידו, אותה לא ניתן להסיר.

איל ינון: כידוע, לפני כעשור נעשה תיקון משמעותי בחוק, ומאז כאשר רוצים להעמיד לדין פלילי חבר כנסת, לא צריך יותר ליטול את חסינותו, אלא התהפך הנטל וחבר הכנסת יכול לבקש שהכנסת תקבע לו חסינות מפני העמדה לדין.

איל ינון: מסיבה זו – ואני אומר את זה, כי קיבלתי הרבה פניות היום בעניין הזה – אנחנו לא מדברים היום בדיון שלפנינו על חסינות לצורך העמדה לדין, אלא על סוג אחר של חסינות שמעניק החוק לחברי הכנסת, החסינות מפני חיפוש והחסינות מפני מעצר.

איל ינון: שתי חסינויות אלה ניתנות להסרה בהחלטה של הכנסת לפי הצעה של ועדת הכנסת, ורק היועץ המשפטי לממשלה רשאי לפנות לוועדת הכנסת בעניין נטילת החסינות מפני חיפוש ומעצר.

איל ינון: הבקשה צריכה להיות מוגשת בכתב, בצירוף נימוקים, ליושב-ראש הכנסת והוא מעבירה לוועדת הכנסת, כפי שהדבר נעשה במקרה זה.

איל ינון: כאמור, ההחלטה ליטול חסינות בפני חיפוש ומעצר היא של מליאת הכנסת, וועדת הכנסת היא רק ממליצה לעניין זה.

איל ינון: לעומת זאת, אם ועדת הכנסת תחליט לדחות את בקשת היועץ המשפטי לממשלה ליטול חסינות, החלטתה היא סופית ולא עוברת למליאה.

איל ינון: יש לזכור כי מאחר שמדובר בזכויות שרואים אותן כשייכות לכנסת כמוסד ולא רק לחברי הכנסת כפרטים ולאור העובדה שנטילתם היא בעלת השפעה החורגת מתחומי הכנסת, חבר הכנסת אינו יכול לוותר על זכויות אלה, ואפילו אחרי שהוא מסכים על נטילתן צריכה להתקבל החלטה של ועדת הכנסת בעניין.

איל ינון: בדיוניה בעניינים אלה יושבת ועדת הכנסת כגוף מעין שיפוטי.

איל ינון: חלים על הוועדה כללי דיון מיוחדים.

איל ינון: לחבר הכנסת שעניינו נדון בוועדה יש זכות להשמיע את דברו ולשם כך הוא רשאי להיות מיוצג על ידי עורך דין או על ידי חבר כנסת אחר.

איל ינון: אנחנו הודענו לחבר הכנסת גטאס על קיום הדיון אתמול בסביבות השעה 11:30.

איל ינון: אני שוחחתי עם עורך הדין שלו והבוקר שוחחתי גם איתו וגם עם עורך הדין שלו.

איל ינון: חבר הכנסת גטאס פנה אליי והשיג על מועד הדיון וטען שהוא לא מאפשר לו היערכות מספקת.

איל ינון: אולי דווקא בגלל שהוא לא נמצא, אני אקריא את מכתבו ליושב-ראש ועדת הכנסת ואליי: "להלן התייחסותי להזמנה.

איל ינון: ההזמנה התקבלה אצלי רק כשעתיים לפני הדיון האמור, זאת בטרם הוגשה הבקשה על ידי היועץ המשפטי לממשלה ובטרם ראיתי את הבקשה ונימוקיה.

איל ינון: "

יואב קיש: סליחה שאני מפריע, אבל זה היה כשהדיון נקבע ל-12:30, ולכן הוא ב-14:00.

איל ינון: כן, נכון.

איל ינון: "הבקשה של היועץ התקבלה אצלי בשעה 10:45, רק כשעה וחצי לפני מועד הדיון.

איל ינון: מדובר בהליך לא סביר לפיו נקבע דיון בבקשה בטרם קבלת הבקשה גופא ובטרם מתן הזדמנות נאותה וזמן סביר לעיין בה וללמוד את נימוקיה.

איל ינון: מתחילת הפרשה המשטרה ורשויות אכיפת החוק רומסות את זכויותיי ומונעות ממני ניהול הליך הוגן ומכובד, על ידי הדלפת פרטי החשדות באופן לא הוגן ומגמתי, שאפשר לכלי התקשורת ולפוליטיקאים, לרבות לחברי ועדת הכנסת, להתחיל במסע רדיפה בבית משפט שדה שנוהל נגדי במשך 72 השעות שעברו.

איל ינון: כל זאת בטרם הוזמנתי לחקירה ובטרם נחקרתי.

איל ינון: גם לאחר שהתייצבתי לחקירה כמקובל ועניתי על כל השאלות של החוקרים במשך ארבע שעות, המשיכה המשטרה לנהל את הפרשה באמצעות כלי התקשורת ובאמצעות מתן אפשרות להכפשות, תוך פגיעה בכבודי ובזכותי להליך הוגן.

איל ינון: ללא קשר לתוכנה של בקשת היועץ, שאינני מקבל, ולאור התנהלות זו, הן של רשויות אכיפת החוק והן של ועדת הכנסת, ולאור זאת שאני מודע לעובדה שהדיון שיתקיים היום אינו אלא דיון פוליטי שתוצאותיו ידועות מראש, אני מודיע לכם בזאת כי לא אתייצב לדיון.

איל ינון: אין בהודעה זו משום ויתור על כל זכות העומדת לי כחבר כנסת, לרבות חסינות בכל עת ובכל שלב".

איל ינון: אני כבר השבתי לחבר הכנסת גטאס על המכתב אבל מפאת קוצר הזמן אני לא איכנס לפרטי התשובה שהשבתי לו.

איל ינון: אני רק אציין שלמרות החלטתו להיעדר ולאור דחיפות הנושא כפי שהוצגה על ידי היועץ המשפטי לממשלה, חשבתי שאין מקום לדחות את קיום הדיון.

איל ינון: עוד לעניין הכללים המיוחדים בדיון זה, כפי שאמר היושב-ראש, רשאי להשתתף בהצבעה רק חבר כנסת שהשתתף בלפחות מחצית ממשך הדיון.

איל ינון: מנהלת הוועדה תקיים רישום מדויק של הנוכחות בישיבה.

איל ינון: למרות שהדיונים בנטילת זכויות של חברי כנסת או נטילת חסינות אינם נעשים כאן כדבר שבשגרה, היו לכך מספר תקדימים.

איל ינון: מפאת קוצר הזמן אני לא אמנה את כולם, רק אומר שאנחנו מצאנו תקדים אחד לנטילת החסינות מפני המעצר ומפי חיפוש.

איל ינון: זה היה ב-1985, לגבי חבר הכנסת מוחמד מיעארי, בעקבות השתתפותו בעצרת זיכרון לזכרו של פאהד קוואסמה בירושלים – על ידי ועדת הכנסת, לא ביוזמת היועץ המשפטי לממשלה.

איל ינון: אז אפשר היה שזה יהיה ביוזמת חברי הכנסת ובעקבות הפרשה הזאת החוק תוקן וראש היועץ המשפטי לממשלה יכול לבקש את זה, אבל אז חברי כנסת ביקשו להסיר את חסינותו של חבר הכנסת מיעארי מפני חיפוש ומעצר, ובית המשפט העליון ביטל את החלטת ועדת הכנסת לשלול את החסינות של מוחמד מיעארי מפני מעצר וחיפוש.

איל ינון: בפסק דיו ארוך, בדעת רוב של שלושה שופטים מול שניים, נקבעו העקרונות השונים שצריכים להנחות את הוועדה ואת הכנסת בדיונים האלה.

איל ינון: אבקש להזכיר את הנקודות המרכזיות שהן בעצם המתווה של שיקול הדעת שאתם צריכים להפעיל.

איל ינון: כפי שנאמר קודם, סמכותה של ועדת הכנסת בעניין זה היא סמכות מעין שיפוטית ועליה לנקוט זהירות יתר בהפעלת סמכויותיה, הנתונות אף לביקורת שיפוטית מחמירה יותר מהרגיל.

איל ינון: בבואה של ועדת הכנסת ליטול זכות מחבר כנסת, עליה לבחון את קיומה של תשתית ראייתי הולמת.

איל ינון: אני חוזר: תשתית ראייתית הולמת, הכוללת גם נתונים עובדתיים המצדיקים את נטילת החסינויות.

איל ינון: הודגש בפסק הדין כי החסינות לא הוענקה לחבר הכנסת כפרס ואין ליטול אותה ממנו כעונש.

איל ינון: כלומר, היא אינה זירה נוספת להענשתו של חבר הכנסת בשל המעשים שהתבצעו בעבר.

איל ינון: נטילת החסינויות מוצדקת רק אם הוועדה משתכנעת כי נטילת החסינות מועילה באופן משמעותי לקידום החקירה בהווה ובמבט צופה פני העתיד, וכי החסינויות שאותן מבקשים להסיר מנוצלות לרעה באופן הפוגע בחקירה.

איל ינון: לבסוף, באיזון הכולל הוועדה צריכה להשתכנע כי הצורך בנטילת החסינויות עולה על הנזק שבנטילה.

איל ינון: תודה רבה.

יואב קיש: תודה.

יואב קיש: אני רוצה לציין שאנחנו נקיים פה הצבעה אחת או שתיים.

יואב קיש: אנחנו נעשה קודם כול הצבעה על ההחלטה על הסרת החסינות, ובמידה שההחלטה הזאת תתקבל אנחנו מיד נלך להצבעה על בקשת היושב-ראש לקיים דיון מיוחד בעניין הזה מחר.

יואב קיש: אנחנו נקריא את הבקשה ונצביע עליה.

יואב קיש: זאת אומרת שאחרי ההצבעה יש עוד הצבעה, ואני מבקש שאם היא תעבור, לא להתפזר.

יואב קיש: אנחנו נעבור עכשיו להתייחסות של המשנה ליועץ המשפטי לממשלה, עורך דין רז נזרי.

יואב קיש: בבקשה.

יואב קיש: דרך אגב, המכתב של היועץ הופץ גם במייל וגם אמור להיות לכם על השולחן.

<רז נזרי: תודה, אדוני היושב-ראש.

<רז נזרי: צהריים טובים, רבותיי חברי הכנסת.

<רז נזרי: מעבר לפנייה של היועץ המשפטי לממשלה אני אציג בפניכם את עיקרי החשדות שיש לנו כאן ועיקרי הנימוקים לכך שאנחנו מבקשים מהכנסת שתסיר את החסינויות שנוגעות לעניין החיפוש והמעצר.

<רז נזרי: לפני כן אני אקדים ואומר, כפי שאמר היועץ המשפטי לכנסת, שהבקשה כאן היא חריגה.

<רז נזרי: גם אנחנו לא מצאנו דוגמה נוספת מעבר לדוגמה משנת 1985, כלומר מעל 31 שנה אחורה.

<רז נזרי: אבל גם הדוגמה הזאת היא לא כמו שלנו, כי שם זו הייתה פנייה של חבר כנסת שביקש להסיר חסינות ואילו כאן, לראשונה, היועץ המשפטי לממשלה מבקש להסיר חסינות, תוך כדי הליך חקירה.

<רז נזרי: היו מקרים בעבר שביקשנו להסיר חסינות בפני העמדה לדין לאחר שהוחלט על הגשת כתב אישום, ובינתיים החוק שונה בהקשר הזה.

<רז נזרי: אבל זו למעשה בקשה ראשונה שאנחנו מכירים, שבה מתבקשת הכנסת להסיר חסינות מפני מעצר ומפני חיפוש.

<רז נזרי: ואכן הבקשה חריגה ביותר.

<רז נזרי: אבל צריך לומר שהבקשה אמנם חריגה ביותר אבל גם הסיטואציה והנסיבות הן חריגות לא פחות.

<רז נזרי: הסיטואציה שבה אנחנו נמצאים היא סיטואציה חריגה ביותר.

<רז נזרי: כפי שנציג בפניכם, יש כאן בעינינו תשתית ראייתי מוצקה לחשדות.

<רז נזרי: המשטרה, שחוקרת את העניין, מנסה להשלים את החקירה, שעוד לא הושלמה, והמשטרה סבורה – וגם היועץ המשפטי סבור כך, לאחר שבחן זאת – שכדי שניתן יהיה להשלים את החקירה ולקבל את מלוא התמונה צריך להסיר את שתי העכבות הללו, החסינות בפני מעצר והחסינות בפני חיפוש, כדי שניתן יהיה לעשות פעולות חקירה כאלה ואחרות כדי להגיע למיצוי החקירה ולקבל החלטה האם להעמיד לדין את חבר הכנסת גטאס.

<רז נזרי: המסגרת המשפטית הוצגה בפניכם ואני לא אחזור עליה.

<רז נזרי: אנחנו מבקשים למעשה להסיר שני סוגי חסינויות: חסינות מפני מעצר וחסינות מפני חיפוש.

<רז נזרי: אני רק רוצה לומר, בעקבות שאלות שנשאלתי תוך כדי, שזה לא בהכרח שאם תוסר החסינות מפני מעצר אז מיד יעצרו את חבר הכנסת גטאס.

<רז נזרי: זה כן אומר שהמגבלה שיש, הן מפני מעצר והן מפני נקיטת הליכים משפטיים שונים שעניינים חלופות מעצר, למשל מגבלות כאלה ואחרות, ערבויות כאלה ואחרות, או מעצר בית, שהן סמכויות שניתן לנקוט וכדבר שבשגרה המשטרה נוקטת בסוג העבירות הללו – אלה סמכויות שניתן יהיה לנקוט בהן רק לאחר שתוסר החסינות הבסיסית.

<רז נזרי: כי כל עוד יש חסינות בפני מעצר לא ניתן גם לנקוט את הפעולות הנוספות שעניינן חלופות מעצר.

<רז נזרי: כנ"ל גם לגבי חיפוש: כל עוד קיימת החסינות בפני חיפוש, לא ניתן לנקוט פעולות מסוימות שהמשטרה תרצה אולי לנקוט בהמשך הדרך, כאשר המגבלה הזאת עומדת.

<רז נזרי: ומכאן הבקשה שלנו.

<רז נזרי: אני אציג בפניכם את התשתית הראייתית שנדרשת כדי שהוועדה תוכל לשקול ולראות האם אכן אנחנו במצב שיש הצדקה לדבר הזה.

<רז נזרי: לא ארד לכל הפרטים, חלקם נמצאים בפניה, אבל אני ארצה להדגיש מספר נקודות.

<רז נזרי: מטבע הדברים אני גם לא אפרט הכול, מאחר שהחקירה, כמו שאמרתי, עדיין בעיצומה.

<רז נזרי: חבר הכנסת גטאס הגיע ביום ראשון האחרון ב-18 לדצמבר לביקור.

<רז נזרי: הביקור תואם מראש כמקובל, כפי שגם היה בעבר.

<רז נזרי: הוא ביקר שני אסירים, הוא ביקש וקיבל אישור לבקר שני אסירים, אסיר אחד ואליד דקה, שפוט למאסר עולם בגין רצח החייל משה תמם ז"ל ואסיר שני באסל בזרה ששפוט ל-15 שנות מאסר בגין עבירות ביטחון.

<רז נזרי: לנו, לרשויות הביטחון, היה מידע מודיעיני מוקדם שהעלה חשד שבמסגרת הביקור הזה חבר הכנסת גטאס מתכוון להעביר מכשירי טלפון כאלה ואחרים לידי האסירים הביטחוניים.

<רז נזרי: בעקבות המידע המוקדם הזה, אני מציין את זה אגב הטענה של רמיסת הזכויות שנאמרה כאן במכתב, הדבר הזה נבחן על-ידינו.

<רז נזרי: היועץ המשפטי לממשלה קיים דיון בשבוע שעבר, עוד לפני הביקור ביום ראשון, בעקבות המידע המוקדם שהגיע ודנו באפשרויות שונות שעלו, בקשות שונות שעלו במשטרה, איך האם וכיצד ניתן לתעד את אותו מפגש כדי שניתן יהיה להוכיח בבוא העת אם אכן מר גטאס יעשה את מה שהמידע המודיעיני העלה חשד שהוא מתכוון לעשות.

<רז נזרי: לאחר דין ודברים, לאחר שקילת הדברים מתוך כבוד לעניין החסינות, מתוך הבנה של חשיבות חסינות חברי הכנסת, שזה כלי חשוב ביותר גם בעינינו, זה כלי שנועד לאפשר לחברי הכנסת לממש את פעילותם הציבורית לייצג את הציבור שבחר בהם ללא חשש וללא מורא – נתנו דעתנו לעניין החסינות.

<רז נזרי: בסופו של דבר, למרות שהייתה גם אפשרות לפנות אולי לבית משפט אז, כדי לבקש האזנת סתר, הוחלט לא לפנות לבקש האזנת סתר והפגישה תועדה רק באמצעות וידאו ולא אודיו.

<רז נזרי: בניגוד לפרסומים כאלה ואחרים שראיתי לא היה תיעוד אודיו של המפגש.

<רז נזרי: זאת אומרת לא היה תיעוד שהיה נכנס לתוך עניינים של האזנת סתר, אלא תיעוד וידאו של אותו מפגש והתיעוד הזה הוא בהחלט ראיה חשובה בחקירה שכרגע מצויה בעיצומה.

אמיר אוחנה: למה לא היה אודיו?

<רז נזרי: אודיו מעלה שאלה של האזנת סתר.

אמיר אוחנה: אפשר לקבל צו שופט בית משפט עליון.

<רז נזרי: זה תהליך - - -

אמיר אוחנה: הוא טוען שהוא לא ידע מה הוא העביר.

אמיר אוחנה: אולי הוא אמר לו?

יואב קיש: לא היה אודיו.

יואב קיש: בואו לא ניכנס לשיקולים של הרשות.

יואב קיש: אנחנו דנים בנושא החסינות.

<רז נזרי: הדבר נבחן על-ידינו, אני מציע שלא ננהל כרגע כאן את החקירה.

<רז נזרי: אני מציין את זה בעקבות טענה על רמיסת זכויות.

<רז נזרי: אני מציין את זה כדוגמה לכך שנתנו דעתנו לחסינות, לא נקטנו בפעולה.

<רז נזרי: יש גם שאלה משפטית האם ניתן היה, על בסיס המידע שהיה לנו אז, אם היה לנו מספיק מידע, נכון שניתן לפנות לבית משפט עליון בבקשה להאזנת סתר, אבל לא לכל עבירה, אלא לסוג עבירה מסוים.

<רז נזרי: המידע באותה עת לא בהכרח ביסס את החשד לאותה עבירה.

<רז נזרי: מכל מקום הוחלט כן לתעד תיעוד וידאו, שגם בו יש משמעות, אבל הוא לא דבר שחשבנו שחוק החסינות מונע אותו מצד אחד, מצד שני, למרות הפגיעה שיש פה בחבר כנסת, חשבנו שבנסיבות, נוכח המידע המודיעיני שהיה לנו והרצון לבסס אותו ראייתית ככל שאכן זה יתבצע, חשבנו שנכון והיועץ המשפטי אכן החליט לנקוט בפעולה הזאת.

<רז נזרי: המהלך אושר.

<רז נזרי: במהלך המפגש עם שני האסירים, המפגש שתועד הראה למעשה שלאסיר דקה הביא חבר הכנסת ניירות מסוימים, שכרגע נבדק תוכנן.

<רז נזרי: במפגש השני, עם האסיר בזרה, תועדה העברה של ארבע מעטפות מחבר הכנסת גטאס שהועברו לאסיר.

<רז נזרי: המעטפות הוצאו מתוך כיסיו הפנימיים בתוך המעיל, בתוך החולצה של חבר הכנסת גטאס.

<רז נזרי: הוא מסר אותן לאסיר שהכניס אותם לתוך מכנסיו.

<רז נזרי: לאחר שהאסיר יצא מהחדר בו התקיימה הפגישה נערך עליו מיד חיפוש.

<רז נזרי: בחיפוש הזה נמצאו ארבע מעטפות כשבתוך ארבע המעטפות היו 12 מכשירי טלפון סלולרי, 16 כרטיסי סים, שני מטענים ואוזניה אחת.

<רז נזרי: כל הדבר הזה היה בתוך ארבע המעטפות שהעביר חבר הכנסת גטאס לאסיר בזרה.

<רז נזרי: לאחר שנערכנו לסיטואציה, במקביל לאישור שהיועץ נתן כבר בשבוע שעבר למתקן את הפגישה, כדי שיהיה אפשר לראות אותה בווידאו, גם נאמר שככל שאכן הווידאו יראה שזה אכן מה שהיה, הוא יתבקש להיחקר.

<רז נזרי: חבר הכנסת גטאס התבקש להיחקר באותו מעמד, להגיע לחקירה, והוא סירב לבקשת השוטרים.

<רז נזרי: הוא אמר שייצרו אתו קשר בהמשך.

<רז נזרי: מכל מקום באותו מעמד הוא סירב.

<רז נזרי: אני מציין את זה בהקשר לאיזונים שעשינו לאורך כל הדרך בין הרצון מצד אחד לבדוק את החשדות החמורים ומצד שני לתת משקל לעובדה שמדובר בחבר כנסת, על כל המשתמע מכך.

מיקי לוי: אדוני, זה סעיף 7, המכתב של היועץ המשפטי לממשלה ואחרי שהוא תועד מבצע את העבירות ולפני כן נתן כבר היועץ המשפטי לממשלה את האישור להליך, עצם זה שלא נתן היועץ המשפטי לממשלה אישור לעכב אותו רק לחקירה לדעתי, אחרי שהראיות ניתנו והוצגו בפני היועץ המשפטי היה צריך לבוא ולתת אישור לעיכוב רק לצורך החקירה כי הוא הלך - - -

יואב קיש: מיקי, מיקי, אני קורא לך לסדר פעם ראשונה.

יואב קיש: הקשבנו, אנחנו לא נכנס לנושא החקירה.

מיקי לוי: אם יש חקירה - - -

יואב קיש: אנחנו מתייחסים למסר העקרוני האם אנחנו מסירים חסינות, כן או לא.

יואב קיש: אני מבקש לא להפריע למשנה.

אברהם נגוסה: אפשר שאלה?

יואב קיש: לא עכשיו, אחרי הדברים.

דוד ביטן: למה?

דוד ביטן: בכל זאת היה ניצב במשטרה, נשמע אותו.

יואב קיש: כולם ידברו אחרי שנשמע.

<רז נזרי: אני אשלים את הדברים ואני אהיה נכון אחרי זה להשיב על כל השאלות.

<רז נזרי: אני רק אומר שבמסגרת הדברים, אפשר לנהל את החקירה כאן, אני לא חושב שזה המקום לנהל את שיקולי החקירה עצמם.

<רז נזרי: אני רק אומר שסמכות עיקור והיא גם לא סמכות פשוטה בהקשר של אדם - - -

יואב קיש: לא, סליחה, רז, אני מבקש - - -

<רז נזרי: - - - צריך לעצור ומעצר אי-אפשר - - -

יואב קיש: אני מבקש לא להתייחס עכשיו לשאלה אלא להמשיך ולסיים.

<רז נזרי: אז אני אתייחס בהמשך לשאלות ככל שתבקשו.

<רז נזרי: אני אסביר גם את של חבר הכנסת מדוע הוא לא עוכב באותה עת.

<רז נזרי: מכל מקום, לאחר הדברים האלו התבקש חבר הכנסת גטאס להיחקר במשטרה.

<רז נזרי: הוא סירב באותה עת.

<רז נזרי: ביום ראשון בערב, אחרי הסירוב, אחרי שקיבלנו עדכון מהמשטרה, היה חשש שאולי חבר הכנסת גטאס יחשוב על הימלטות מהדין.

<רז נזרי: לכן פנינו בדחיפות באותו לילה שבין ראשון לשני לבית המשפט השלום בבאר שבע, שם הוצא צו עיכוב יציאה נגד חבר הכנסת גטאס.

בצלאל סמוטריץ': שהוא לא דורש הסרת חסינות?

<רז נזרי: לא.

<רז נזרי: זו מסגרת אחרת.

<רז נזרי: הסברנו במסגרת המשפטית לשופט מדוע אפשר היה להוציא את זה לפרק זמן מסוים.

<רז נזרי: מכל מקום, ביום שלישי האחרון, אתמול, חבר הכנסת גטאס התייצב לחקירה.

<רז נזרי: חברים, אני מציע שתקשיבו לדברים, לאחר מכן אשיב ככל שיידרש.

<רז נזרי: ביום שלישי חבר הכנסת גטאס התייצב לחקירה בלהב 433.

<רז נזרי: הוא נחקר באזהרה כחשוד בעבירות שתכף אני אסביר מהן.

<רז נזרי: תחילה הוא הכחיש שהוא העביר דבר מה לאסירים.

<רז נזרי: הוא הכחיש מכל וכל שהוא העביר דבר כלשהו לאסירים.

<רז נזרי: רק לאחר שהוטחו בפניו הממצאים, כולל סרט הווידאו שהזכרתי קודם, בו הוא נצפה מעביר ארבע מעטפות לאסיר, כשבתוך אותן מעטפות האלה היו הפלאפונים – רק לאחר שהוצגו הדברים בחקירה לחבר הכנסת גטאס, רק אז הוא מסר גרסה.

<רז נזרי: כפי שאמרתי, אחרי הכחשה הוא טען – אני מציג את זה כי זה חלק מהדברים שאתם צריכים לדעת, גם מה שנאמר לזכותו, כלומר מה שהוא טוען לפחות, לכן אני מציג את הדברים.

<רז נזרי: הוא טען שאכן הוא אישר שהוא ביצע העברה של מספר מעטפות אבל הוא טען שהוא לא היה מודע לכך שהמעטפות הכילו את אותם טלפונים סלולריים ואת אותו ציוד נלווה שהזכרתי קודם לכן.

<רז נזרי: חברים, אני מציע, אתם ערכאה מעין שיפוטית.

<רז נזרי: אתם שומעים את הדברים, אנחנו מציגים את זה לפניכם.

<רז נזרי: גם שופטים שואלים שאלות תוך כדי.

אברהם נגוסה: לא, זה מאוד חשוב כי יש שאלה דווקא בנושא מה שאתה מסביר.

אברהם נגוסה: לפי החוק, סעיף 3, א', ב', ג', אפשר היה לעצור אותו מיד כשהוא נתפס דרך המצלמה.

אברהם נגוסה: הגופים ראו את זה, אז למה לא עצרו אותו מיד?

אברהם נגוסה: החוק מאפשר.

יואב קיש: עורך דין רז נזרי וחברים, נגוסה, אמרתי לך.

יואב קיש: בואו נעשה רגע הפרדה, חברים.

יואב קיש: אני בטוח שלכולנו פה יש הרבה מאוד שאלות לגבי מה בדיוק היה, מה נכון היה לעשות והליך העצירה עד עכשיו.

יואב קיש: אבל אני מבקש, קודם כל אנחנו ניתן לעורך דין רז נזרי לסיים את דבריו ולאחר מכן השאלות האלה יעלו ותהיה התייחסות.

יואב קיש: אני מבקש שהדגש בישיבה הזאת לאו דווקא יהיה על תהליך החקירה עצמו, כפי שהתבצע עד עכשיו, וייתכן שאולי נעשו טעויות, כן או לא, אלא השאלה המהותית – האם אנחנו מסירים את חסינותו של חבר הכנסת גטאס לטובת מעצר וחיפוש.

יואב קיש: ולכן, האם החקירה נכון היה לעצור, כן או לא, שאלה שיכול להיות שהיא מאוד במקומה.

יואב קיש: אני מבקש למקד את הדיון בנושא החסינות.

יואב קיש: בבקשה, ועכשיו בלי הפרעות עד שהוא מסיים את דבריו, ונא לסיים.

<רז נזרי: הדיון אכן יתמקד בדבר הזה.

<רז נזרי: ככל שיצטרכו אני אשיב בהמשך לגבי השאלות שהעליתם, רק תנוח דעתכם, אנחנו מכירים את הסעיף הרלוונטי.

<רז נזרי: הדבר הזה נבחן מראש על כל השלכותיו, גם היכולת המשפטית לנקוט בו וגם המצב שהיה באותה עת.

<רז נזרי: אם תרצו, אני אפרט אחרי זה מדוע הוחלט לא להשתמש באותו שלב בהקשר הזה, אם בכלל היה אפשר להשתמש.

<רז נזרי: כמצוות היושב-ראש אני לא נכנס כרגע לפרטים, אבל תנוח דעתכם, הדברים האלו נבדקו כל הזמן מתוך שיקול, מצד אחד, למצות את החקירה, שלא יהיה פה חשש, חלילה, שאנחנו מפספסים משהו.

<רז נזרי: מצד שני, אכן החקירה הזאת לא התנהלה כמו שהיתה מתנהלת כנגד מישהו אחר.

<רז נזרי: נכון, בגלל זה אנחנו כאן.

<רז נזרי: אם היה מדובר באדם אחר שהוא לא חבר כנסת, רבותי, אז ודאי שלא היינו מגיעים לזה.

<רז נזרי: לכן אני לא כל-כך מבין את השיח הזה.

<רז נזרי: ודאי שהיו פה מגבלות שהטלנו על עצמנו בעקבות המחוקק מחובתנו - - - בגלל החסינות.

<רז נזרי: כמו שאמרתי, זה לא בכדי.

<רז נזרי: החקירה הזאת, אכן, לא התנהלה כפי שהייתה מתנהלת חקירה כנגד אדם אחר, שהיה עושה אותם מעשים.

יואב קיש: טוב, בואו לא ניכנס.

<רז נזרי: לכן אנחנו לא שם.

<רז נזרי: אנחנו נמצאים פה בדיון כזה כי אנחנו מבקשים מכם – מדובר בחבר כנסת – להסיר את החסינות כדי שהמשך החקירה יתנהל באופן שקצת יאפשר למשטרה יותר לנקוט דברים שהיא היתה עושה לו היה מדובר בסיטואציה של אדם אחר.

<רז נזרי: כמו שאמרתי, חבר הכנסת גטאס הכחיש בתחילה את הדבר.

<רז נזרי: לאחר שהוצג בפניו הסרט הוא הודה שהוא העביר מעטפות, אך הוא טען שהוא לא היה מודע לכך שהמעטפות הכילו טלפונים סלולריים וציוד נלווה.

<רז נזרי: זה לגבי האסיר בזרה.

<רז נזרי: לגבי האסיר דקה, שהעביר לגביו ניירות, הוא אמר שאכן הוא ידע שאסור לעביר חומרים לפי נהלי שב"ס, אבל הוא טען שהניירות מכילים חומר פוליטי של סיעת בל"ד, כהגדרתו של חבר הכנסת גטאס עצמו.

<רז נזרי: אני לא אגלוש כרגע למה שהאסירים אמרו.

<רז נזרי: אני רק אסיים ואומר את הנימוקים שלנו לנטילת החסינות.

<רז נזרי: חבר הכנסת גטאס חשוד כרגע בעבירות חמורות ביותר, גם עבירות על פקודת בתי הסוהר.

<רז נזרי: יש שם עבירה שעניינה הכנסה של ציוד קצה רט"ן – ככה זה נקרא בחוק – ציוד של טלפון נייד לתוך בית סוהר זאת עבירה של שלוש שנות מאסר.

<רז נזרי: וככל שהמעשה הזה נעשה מתוך מטרה להביא לסיכון חיי אדם או לגרום לחבלה או לפגוע בביטחון המדינה או לסייע לארגון טרור, זאת עבירה של עשר שנות מאסר.

<רז נזרי: אנחנו לא יכולים כרגע לומר, כמובן, אם אנחנו בעבירה הזאת או השנייה, אבל כרגע אלה בדיוק הדברים שנבחנים במהלך החקירה.

<רז נזרי: מדובר בעבירות בהחלט חמורות.

<רז נזרי: נבחנות גם עבירות נוספות מחוק העונשין, כגון קשירת קשר לביצוע פשע, והעבירה שנאמרה – הפרת אמונים.

<רז נזרי: ולא מן הנמנע שבהמשך החקירה יהיו גם עבירות נוספות.

<רז נזרי: כמו שאמרתי בתחילת הדברים, ופה אני באמת רוצה לסגור את המעגל ולסיים, אנחנו מבינים לחלוטין את החשיבות של חסינות חברי הכנסת.

<רז נזרי: אנחנו ערים לכך שחבר כנסת, גם אם הוא מבטא דעות כאלה, שבתוך הכנסת הן נחשבות דעות קיצוניות, זכותו לעשות את מה שהוא רוצה לעשות בהרבה הקשרים – לייצג את הציבור, לתת ביטוי מלא להשקפותיו ללא חשש וללא מורא.

<רז נזרי: אבל מצד שני, אנחנו גם מבינים וחושבים, וגם בג"ץ אישר את זה לא אחת, שחסינות לא אמורה להיות מגן מפני עבירות פליליות.

<רז נזרי: חסינות לא נועדה לאפשר בשליחות ציבורית לבצע עבירות פליליות.

<רז נזרי: ופה, בנקודה הזאת, אנחנו נמצאים.

<רז נזרי: אנחנו נמצאים בנקודה שבה יש לנו תשתית ראייתית מוצקה ביותר לחשדות כנגד חבר הכנסת גטאס.

<רז נזרי: עדיין אנחנו לא במצב של כתב אישום, עדיין לא הגענו לשלב הזה, אבל התשתית הראייתית מוצקה מספיק כשאנחנו באים בפניכם ומבקשים בפניכם, כדי שהמשטרה תוכל להמשיך לקיים את החקירה, להמשיך לבסס את החשדות וגם להחליט בדיוק האם וכיצד, על איזה עבירות ניתן לבסס.

<רז נזרי: המשטרה תוכל לעשות את זה באמצעות המשך חקירה, תוך כדי שאין עליה את המגבלות שיש כרגע, שהן מגבלות שעניינן חיפוש.

<רז נזרי: למעשה, אי אפשר לבצע חיפוש ואי אפשר לבצע מעצר, כמו שאמרתי בתחילת הדברים.

<רז נזרי: מעצר לא אומר בהכרח שעוצרים אותו, אלא ברגע שתוסר, ככל שתחליטו להסיר את המגבלה של חסינות ומעצר, יהיה ניתן לנקוט נגדו גם בחלופות אחרות, נקיטת ערבויות כאלה ואחרות שנגזרות מהחסינות מפני מעצר.

<רז נזרי: אני רוצה גם להצטרף למה שאמר היושב-ראש בתחילת הדברים.

<רז נזרי: ענייננו כרגע בחבר כנסת פלוני, לא במגזר כזה או אחר ולא בקבוצה כזאת או אחרת.

<רז נזרי: יש לנו חשדות כלפי חבר כנסת, חשדות חמורים ביותר שאנחנו חושבים שהוא ניצל לרעה את תפקידו.

<רז נזרי: ולא סתם שהחסינות פה לא אמורה להיות מגן אלא החסינות פה, לפי החשד לפחות, היא זאת שאפשרה לו לבצע את העבירות הללו, לפי החשד.

<רז נזרי: היא זאת שאפשרה לו להיכנס בצורה שבה הוא נכנס.

<רז נזרי: החשדות, כפי שאמרתי, מבוססים ראייתית, על פניהם, בצורה שמצדיקה בעינינו את הפנייה הזאת אליכם, וכדי שנוכל להשלים את החקירה אנחנו מבקשים, כמו שאמרתי, להסיר את החסינות גם מפני מעצר וגם מפני חיפוש.

<רז נזרי: ככל שיהיו שאלות בהמשך הדרך, אנחנו כמובן נכונים להשיב על כל דבר שיישאל.

יואב קיש: תודה.

יואב קיש: אנחנו פותחים את הדיון.

יואב קיש: אני רוצה רק להגיד במילה אחת.

יואב קיש: אנחנו גם ביום של תקציב ויושב פה גם יושב-ראש הקואליציה.

יואב קיש: הדיון הזה בעצם גרם להפסקה במליאה עם אישור מיוחד של היושב-ראש.

יואב קיש: אני חייב להגיד שיושב-ראש הכנסת בהחלט בא לקראתנו בעניין של עריכת הדיון הזה והחשיבות שלו.

יואב קיש: אני רציתי לעשות דיון, אומנם, יותר ארוך, אבל הזמן שהקדשנו לזה הוא שעה וחצי.

יואב קיש: הנחנו שזה זמן שימצה את המהלך מבחינת כל הגורמים הרלוונטיים.

יואב קיש: דאגנו שיהיה מספיק זמן לכל מי שרוצה להגיע ובעצם 14:00 זוהי שעה שהיא בלב לבה של ההחלטות שהיו אמורות להיות פה.

יואב קיש: לכן נוצרה הסיטואציה.

יואב קיש: ההצבעה תתקיים ב-15:20, שזה בעוד כ-40 דקות.

יואב קיש: הזמן הוא קצר.

יואב קיש: אני מתנצל, זה בגלל האילוצים שתיארתי.

יואב קיש: לכן, אני מבקש מכל חברי הכנסת, בוודאי מי שתומך, לצמצם את זה לשתי דקות.

יואב קיש: למי שמתנגד, אני כן רוצה לתת יותר זמן ולשמוע.

יואב קיש: ולכן אנחנו נעבור לפי חברי הוועדה לפי הסדר.

יואב קיש: רצית להגיד משהו?

איל ינון: לא.

יואב קיש: הסדר של חברי הוועדה, אני מקריא את שלושת הראשונים: חברת הכנסת איילת נחמיאס ורבין, אחריה חבר הכנסת שטרן וחבר הכנסת אוחנה.

יואב קיש: בבקשה, איילת, שתי דקות לרשותך.

איילת נחמיאס ורבין: זה דיון מאוד קשה, למרות שהנתונים שהובאו בפנינו מאוד מאוד מובהקים, בעיניי.

איילת נחמיאס ורבין: זה דיון קשה.

איילת נחמיאס ורבין: אני יזמתי את הדיון ביום שני.

יואב קיש: דיון אחר, לא בדיוק זה.

איילת נחמיאס ורבין: אבל אני אגיד לך משהו, את הדיון ביום שני, שעסק בביקורי ח"כים אצל אסירים ביטחוניים, הסיבה שיזמתי אותו כבר אז, והיה מי שטען כלפי שאני יוזמת אותו מוקדם מדי, היא משום שאני לא חשתי שהחסינות שלי נפגעת במאומה אם ועדת הכנסת, באיזושהי צורה, או הכנסת, יטילו עליי איזשהן מגבלות – עליי, כחברת כנסת, ביחס לביקורים אצל אסירים ביטחוניים.

איילת נחמיאס ורבין: לצערי, האינפורמציה שאנחנו קיבלנו היום, ביחס לחקירתו של באסל גטאס חיזקה את עמדתי גם ביחס להחלטה שקיבלנו אתמול בנושא המגבלות האלה.

איילת נחמיאס ורבין: כן חשוב לי, כמי שתומכת בהחלטה הזאת, לוודא באמת שה-due process מנוהל היטב על מנת למנוע טענות ביחס להחלטה שהתקבלה או במהירות או מבלי שניתנה לחבר הכנסת גטאס הזדמנות מספקת, שהות מספקת להגן על טענותיו, ככל שישנן כאלה.

איילת נחמיאס ורבין: אני רוצה לומר שוב, כלום לא נפגע ביכולת שלנו לפקח פרלמנטרית אם אנחנו מטילים על עצמנו בעניין הביקורים אצל אסירים ביטחוניים.

איילת נחמיאס ורבין: אנחנו לא פגענו ביכולת לפקח פרלמנטרית.

איילת נחמיאס ורבין: ואני, אגב, גם אחזור על מה שאמרתי.

איילת נחמיאס ורבין: אני חושבת שחברי כנסת בכניסה לבתי-כלא, יש לאפשר בידוק ביטחוני.

איילת נחמיאס ורבין: גם בזה אני לא רואה שום דבר רע.

איילת נחמיאס ורבין: אני מוכרחה לומר מילה אחת על חברי הכנסת ואני מסיימת.

איילת נחמיאס ורבין: חבר הכנסת באסל גטאס הוציא את עצמו בעיני מכנסת ישראל כבר לפני הרבה זמן, בהתנהלות לאורך זמן.

איילת נחמיאס ורבין: הוא לא רואה בחברה הישראלית שום פוטנציאל לחיים משותפים.

איילת נחמיאס ורבין: נהפוך הוא, הוא חתר תחת החיים האלה באופן יום-יומי, ובמידה מסוימת ככל שהוא עבר את העבירות האלה, זה נראה כמעט כמו התרסה, סוג של רצון לגמרי לקרוע את הקרע בחברה הישראלית.

איילת נחמיאס ורבין: ואנחנו צריכים לזכור שחסינות היא באמת לא זכות מוחלטת.

איילת נחמיאס ורבין: בעיני היא פריבילגיה, ופה היה על פניו ניצול בוטה לרעה ולא מותיר בידינו אלא את הצורך להסיר את חסינותו לצורך מעצר וחיפוש.

יואב קיש: תודה רבה.

יואב קיש: חבר הכנסת שטרן, בבקשה.

אלעזר שטרן: תודה.

אלעזר שטרן: אנחנו ביקשנו את הסרת החסינות כבר ביום ראשון.

אלעזר שטרן: כיוון שלא הסכמנו להצטרף להחתמות ולחוק ההדחה, ראש הממשלה ניצל את ההזדמנות הזאת של האירוע הקשה להסית ולכנות אותנו - - -

יואב קיש: אגיד לך את האמת, אני לא רוצה להתחיל להיכנס.

מכלוף מיקי זוהר: גם פה אתה רוצה לתוקף את ראש הממשלה?

מכלוף מיקי זוהר: גם בדבר כזה חשוב?

יואב קיש: בדיוק.

אלעזר שטרן: ראש הממשלה ניצל את ההזדמנות לקרוא לנו שמאל.

אלעזר שטרן: כל המקהלה תירגעו, תירגעו.

יואב קיש: אני מתחיל לקרוא לסדר בזה הרגע.

יואב קיש: חבר הכנסת מיקי זוהר, אני קורא לך לסדר פעם ראשונה.

מכלוף מיקי זוהר: לא נמאס לכם להיות פופוליסטים?

מכלוף מיקי זוהר: נמאסתם.

מכלוף מיקי זוהר: תפסיק עם הפופוליזם הזה.

מכלוף מיקי זוהר: תפסיק להיות פופוליסט.

יואב קיש: חבר הכנסת מיקי זוהר, אני קורא לך לסדר פעם שנייה.

יואב קיש: חבר הכנסת מיקי רוזנטל, אני קורא לך לסדר פעם ראשונה.

חיים ילין: אבל קוראים לנו בוגדים ושמאלנים, מה קרה לך?

דוד ביטן: הם לא בסדר - - -

יואב קיש: חבר הכנסת דוד ביטן, אני קורא לך לסדר פעם ראשונה.

יואב קיש: בבקשה, חבר הכנסת שטרן, דקה לסיום.

אלעזר שטרן: אני חוזר עוד פעם.

אלעזר שטרן: על זה שאנחנו אמרנו שהתהליך של חוק ההדחה ייקח שלוש שנים, ולכן פנינו ביום ראשון להסרת החסינות, ראש הממשלה כינה את יאיר לפיד ואותנו שמאל.

דוד ביטן: לפעמים האמת מתגלה.

דוד ביטן: מגיע רגע שרואים פה איפה אתה.

יואב קיש: חבר הכנסת דוד ביטן, אני קורא לך לסדר פעם שנייה.

יואב קיש: די, תנו לו לגמור.

מיקי רוזנטל: - - -

יואב קיש: מיקי, אני קורא אותך לסדר פעם שנייה.

חיים ילין: אני לא ראיתי אותך עומד מול - - -

יואב קיש: חבר הכנסת חיים ילין, אתה נקרא לסדר פעם ראשונה.

דוד ביטן: רגע, אתם שמאלנים?

חיים ילין: כן, כן.

יואב קיש: חבר הכנסת חיים ילין, אני קורא אותך לסדר פעם שנייה.

חיים ילין: מה קרה לך?

יואב קיש: אף אחד לא מפריע אחד.

חיים ילין: אבל הוא מפריע.

יואב קיש: הוא גם קיבל כבר שתי קריאות.

חיים ילין: לא, הוא לא קיבל.

יואב קיש: אז אני קורא לך לסדר פעם שלישית.

יואב קיש: בבקשה להוציא את חיים.

יואב קיש: (חבר הכנסת חיים ילין יוצא ממליאת הוועדה.

יואב קיש: )

איילת נחמיאס ורבין: חבר הכנסת קיש, יש לי בקשה אליך.

איילת נחמיאס ורבין: בואו נשמור על הדיון הזה ענייני.

יואב קיש: חמש דקות ואתה חוזר.

איילת נחמיאס ורבין: גם חברי הכנסת של הקואליציה - - -

יואב קיש: גם חברי הכנסת של הקואליציה יצאו מפה החוצה, והם היו הראשונים שקיבלו שתי הערות והם הפסיקו.

יואב קיש: יהיה פה סדר.

יואב קיש: בבקשה.

אלעזר שטרן: אני רוצה לברך את גורמי הביטחון, שהצליחו לעצור את זה לפני שהצליחו להשתמש - - -

יואב קיש: סליחה.

יואב קיש: חמש דקות והוא יוכל להיכנס, אם הוא ירצה.

אלעזר שטרן: אבל אני רוצה לומר לכולנו, שטלפונים זה נשק, וגם פתקים סמויים זה נשק, ולכן אני חושב שפה הם פעלו במקרה בזמן, או לא במקרה, בזכות יכולתם.

אלעזר שטרן: אני חושב שיש לפחות חברת כנסת אחת, חנין זועבי, שצריך גם ממנה להסיר את החסינות לצורכי חקירה ומעצר, ולא לחכות שאולי יקרה לנו דבר כזה שבמקרה יתפקשש לנו.

אלעזר שטרן: מי שמתקרב לדברים האלה, אסור לתת לו את ההזדמנות אפילו ולסמוך רק על כוחות הביטחון שיעצרו את זה בדקה האחרונה.

אלעזר שטרן: כמו שאמרתי, אנחנו יודעים שזה נשק.

אלעזר שטרן: משפט אחרון.

אלעזר שטרן: אני ביקשתי גם כבר ביום ראשון בערב שיעשו בדיקה לחבר הכנסת גטאס בכניסה לכנסת.

אלעזר שטרן: אני שמח שאנחנו הגענו להסרת החסינות.

אלעזר שטרן: אנחנו כמובן תומכים בבקשת הסרת החסינות.

יואב קיש: תודה רבה.

יואב קיש: חבר הכנסת אוחנה, בבקשה.

דוד אמסלם: אני מקווה שיעצרו אותו, כך שלא יצטרך לבוא.

אלעזר שטרן: מאה אחוז.

אלעזר שטרן: גם אני.

יואב קיש: חבר הכנסת אוחנה, בבקשה.

יואב קיש: רז, אם יש דברים שאתה רוצה להתייחס, אתה בסוף תקבל זמן להתייחסות.

יואב קיש: בבקשה.

אמיר אוחנה: תודה.

אמיר אוחנה: מעולם לא הייתה חסינות הראויה יותר להינטל.

אמיר אוחנה: באסל גטאס הוכיח הן במעשיו הנדונים כאן והן בדבריו ובמעשיו מהעבר כי איננו בוגד.

אמיר אוחנה: הוא האויב.

אמיר אוחנה: לא היינו צריכים להגיע עד הלום.

אמיר אוחנה: גטאס וחבריו זועבי וזחאלקה תומכי הטרור על מעשיהם ודבריהם, צריכים היו להיות חברים לאגף בבית הכלא, ולא חברים לסיעה בבית הנבחרים.

אמיר אוחנה: אלמלא הפרשנות המצמצמת והמעוותת של בית-המשפט העליון, הם לא היו בכנסת.

אמיר אוחנה: הכתובת הייתה ועודנה על הקיר.

אמיר אוחנה: ואני קורא מכאן לבית-המשפט העליון להשיב את העוקץ לסעיף 7א לחוק יסוד: הכנסת, להפסיק לעקר את החלטות הכנסת - - -

אלעזר שטרן: הלוואי יגנו על בית המשפט העליון כמו המקהלה שמגנה על ראש הממשלה.

נאוה בוקר: מה יש לך כל הזמן מראש הממשלה?

נאוה בוקר: מה זה קשור?

יואב קיש: אלעזר, אני קורא לך לסדר פעם ראשונה.

דוד ביטן: אתם כל הזמן מתייפייפים.

דוד ביטן: ברגע האמת תגידו את האמת.

דוד ביטן: אתם שמאל.

יואב קיש: דוד ביטן, אני קורא לך לסדר פעם שלישית.

איילת נחמיאס ורבין: זה חייב להיות דיון ענייני, חברים.

יואב קיש: איילת, אני קורא לך לסדר פעם ראשונה.

יואב קיש: אני מבקש שקט.

איילת נחמיאס ורבין: אתם הורסים את הדיון.

איילת נחמיאס ורבין: די.

יואב קיש: כל מי שיוצא, יוצא לחמש דקות וחוזר.

חיים ילין: ביטן, אנחנו נוהרים לקלפיות.

חיים ילין: אנחנו נוהרים, אל תדאג.

יואב קיש: חיים, אני לא אוציא אותך עוד פעם, נכון?

יואב קיש: די.

יואב קיש: אני קורא אותך לסדר פעם ראשונה.

יואב קיש: יש לנו חצי שעה, אנשים נרשמו.

יואב קיש: כל הפרעה כזאת פוגעת בזכות שלכם לדבר.

אמיר אוחנה: אני קורא מכאן לבית-המשפט העליון להפסיק לעקר את החלטת הכנסת, לפרש את סעיף 7א לחוק יסוד: הכנסת כפי שחוקק וכפי שהתכוונה הכנסת, ולא לצמצם אותו עד כדי איונו לחלוטין.

אמיר אוחנה: תודה.

יואב קיש: תודה רבה.

יואב קיש: חבר הכנסת אברהם נגוסה.

אברהם נגוסה: אני שוב מתעקש לשמוע האם לגורמי אכיפת החוק הייתה אפשרות לפי סעיף 3א בחוק לעצור אותו מיד, כי הוא נתפס.

אברהם נגוסה: כי אמרנו שהפלאפון הוא נשק, אז הוא נתפס.

אברהם נגוסה: ולכן היו יכולים לעצור אותו, ואולי היינו יכולים למנוע עוד נזק בטחוני עד עכשיו.

אברהם נגוסה: עד עשרה ימים אפשר, ואז לבקש את הסרת החסינות, לפי החוק.

אברהם נגוסה: הדבר השני, אני חושב שפה לא צריך להיות ויכוח.

אברהם נגוסה: ביטחון מעל כל המחלוקות הפוליטיות, ואנחנו מדברים על ביטחון.

אברהם נגוסה: הביטחון חל גם על הערבים וגם על היהודים, ולכן אני קורא לרשימה המשותפת.

אברהם נגוסה: הם הראשונים שצריכים להילחם להוציא אותו.

אברהם נגוסה: למה הם שותקים?

יואב קיש: תודה רבה לחבר הכנסת אברהם נגוסה.

יואב קיש: המשנה ליועץ יתייחס לשאלה שלך.

יואב קיש: ואני רוצה לחזק את דבריך.

יואב קיש: אני חושב שהמסר – חשוב שיצא.

יואב קיש: לעזוב רגע את הנושאים הפוליטיים.

יואב קיש: אנחנו עוסקים פה בערך עליון של חסינות חברי כנסת מצד אחד, ופגיעה בביטחון ישראל, ואת הדבר הזה אנחנו עכשיו צריכים לקחת בחשבון בניתוק באמת.

יואב קיש: צר לי שחברי הרשימה המשותפת בחרו לא להגיע, ביניהם שני חברים בוועדה שלנו, אחמד טיבי ואוסאמה סעדי, וגם עבדאללה אבו מערוף, שהיה מאוד חשוב שהיו באים והיינו שומעים אותם.

יואב קיש: אבל הם בחרו כנראה לא להגיע.

יואב קיש: זו גם זכות של חברי כנסת.

מכלוף מיקי זוהר: גם להלוויה של שמעון פרס הם לא באו, זה בסדר.

מכלוף מיקי זוהר: כל מה שקשור למדינת ישראל.

יואב קיש: חבר הכנסת יואל חסון, אתה הבא בתור.

יואב קיש: בבקשה.

יואב קיש: העדיפות היא לחברי הוועדה, לפי הרישום, ואחרי זה יקבלו את הזכות שולי מועלם, עודד פורר, מיקי זוהר, דודי ומירב.

ישראל אייכלר: סליחה, אדוני, יש עוד חבר ועדה.

רועי פולקמן: גם אני.

יואב קיש: לא נרשמתם.

ישראל אייכלר: אנחנו מבקשים לדבר.

יואב קיש: בבקשה.

יואל חסון: תודה, אדוני היושב ראש, קודם כל זה דיון קשה, זה דיון לא פשוט.

יואל חסון: אנחנו כאן למעשה מקבלים החלטה שהיא החלטה לא פשוטה, שמשפיעה מאוד על ההתנהלות של כולנו, על התנהלות הכנסת.

יואל חסון: צר לי שיש חברי כנסת שמביאים אותנו למצב שבו אנחנו צריכים מחדש כל הזמן לאתגר גם את תקנון הכנסת, גם את מעמד חברי הכנסת, גם את מעמד הכנסת.

יואל חסון: הדברים האלה לא מחזקים את הכנסת.

יואל חסון: אבל מצד שני, בעיניי הדיון הזה, ובכלל ההתנהלות הזו מוכיחה את כוחה של הדמוקרטיה הישראלית ואת היכולת של מדינת ישראל מצד אחד לאפשר חיים דמוקרטיים וחופש פעולה לנבחריה.

יואל חסון: אבל מצד שני, לדעת ברגע הנכון, וברגע שהוא באמת רגע יוצא דופן, להפעיל את האגרוף החזק ביותר כדי לשמור על הדמוקרטיה הישראלית בעיניי.

יואל חסון: כשאתה קורא את מה שכתב היועץ המשפטי לממשלה, מעבר לזה שאני חייב לומר שאני מתמלא פשוט גועל ובושה על התנהגות של חבר כנסת של אדם שמתנהג כמו פושע מהסוג הנמוך ביותר – זה דבר שמבייש את הבית הזה, מבייש אותו ברמה האישית.

יואל חסון: מעבר לזה גם, אני רוצה לומר לכם זה גם התנהלות שאגב נחשפת מבחינת התשתית הראייתית, היא נראית שהיא ברורה מאוד גם כפי שהוצגה לנו, בוודאי כפי שאולי גם אחרים יודעים יותר לעומק.

יואל חסון: יש כאן גם התנהגות שהיא די מטופשת.

יואל חסון: מטופשת של אותו אדם שבמעמד של חבר כנסת מרשה לעצמו לעשות דברים מהסוג הזה, וגם לחשוב שאף אחד לא יידע, ואף אחד לא יגלה, והמערכות שלנו הן כל כך לא מתוחכמות שהן לא יעלו את הדבר הזה.

יואב קיש: נא לסיים.

יואל חסון: אני מסיים.

יואל חסון: אני שמח שהמערכות שלנו מתוחכמות מספיק ויודעות להתקיים בצורה הזאת.

יואל חסון: נגיד בצורה הפשוטה לסיכום: גם פושע מהסוג הנמוך ביותר, וגם טיפש כזה עדיף שבאמת שנסיר את חסינותו ושלא יהיה חלק מהכנסת.

יואל חסון: מלה אחרונה לחברי המשותפת.

יואל חסון: אני דווקא רואה בזה נקודת אור בזה שחברי המשותפת לא מגיעים לכאן, ולא באופן אוטומטי מגינים על חבר הכנסת גטאס.

יואל חסון: אני רואה בזה דבר חיובי.

יואל חסון: אני רואה בזה, אדוני היושב ראש - - -

יואב קיש: הוא מסיים.

יואב קיש: בבקשה.

יואל חסון: אני רואה בזה, חבר הכנסת קיש, נקודה חיובית שלא באופן אוטומטי הגיעו להגן עליו מהרשימה המשותפת - - -

יואב קיש: בטח לא להגן, ציפיתי שיבואו ויגנו, אבל בסדר.

יואב קיש: חברת הכנסת שולי מועלם.

יואב קיש: בבקשה.

שולי מועלם-רפאלי: תודה אדוני.

שולי מועלם-רפאלי: חבר הכנסת באסל גטאס, הוא רק סימפטום לבעיה שהיא די.

שולי מועלם-רפאלי: אן.

שולי מועלם-רפאלי: אי.

שולי מועלם-רפאלי: של אויבים ובוגדים במדינת ישראל.

שולי מועלם-רפאלי: מטרת החסינות, כמו שכתב היועץ המשפטי לממשלה ואמרו חברינו כאן, היא כדי שחבר הכנסת יוכל למלא נאמנה את תפקידו ולייצג את ציבור בוחריו ואת אזרחי מדינת ישראל כולה.

שולי מועלם-רפאלי: מה שחברי הכנסת של בל"ד עושים פעם אחרי פעם, זה פשוט לבגוד פעם אחר פעם גם בציבור הבוחרים שלהם וגם במדינת ישראל.

שולי מועלם-רפאלי: אני אזכיר שוב, חבר הכנסת באסל גטאס, בבגידה הזאת שלו שהתמשכה – הוצגו פה אתמול נתונים קשים בפני חברי הכנסת של הוועדה על-ידי השר לביטחון פנים; נתונים קשים של ביקור של חברי הכנסת של הרשימה הזאת, של בל"ד אצל אסירים פוליטיים, שוב ושוב.

שולי מועלם-רפאלי: אני, ברשותכם, שני חבריי המלומדים לצורך העניין, לרגע אחד אבחר שלא להשתמש במלים המכובסות שנכתבו בחוות הדעת החשובה הזאת שנכתבה ונאמרו על-ידכם, ואגיד במלים הפשוטות של האזרחים הרגילים.

שולי מועלם-רפאלי: בסעיף 13 כותב היועץ המשפטי לממשלה: כאמור בהתחלת החקירה הכחיש חבר הכנסת גטאס – בעברית פשוטה, חבר הכנסת גטאס שיקר.

שולי מועלם-רפאלי: חבר הכנסת גטאס פשוט שיקר.

שולי מועלם-רפאלי: ובסעיף ג' באותו דבר, הוא מסביר ברוב בוגדנותו שהוא העביר חומרים של מפלגת בל"ד – אדרבא, ואדרבא, זה הזמן להסיר חסינות מכל חברי הכנסת של בל"ד, ולקרוא לכנסת להסיר את חסינות חברי הכנסת שלושתם.

שולי מועלם-רפאלי: אני רק אזכיר שכאשר הוא נחקר אתמול ב-443, ישבו שני חבריו לבוגדנות וחיכו לו בחוץ בבית-קפה.

יואב קיש: תודה.

שולי מועלם-רפאלי: אני מבקשת משפט אחד לסיום, אדוני.

שולי מועלם-רפאלי: אני שוב מבקשת פה לומר שהאסיר הביטחוני אותו ביקר חבר הכנסת גטאס הוא אותו אסיר וליד דקה, שהיה בחוליה שחטפה, עינתה ורצחה את החייל משה תמם, שעליו נכתבה הצגה נוראית בתיאטרון "אל-מידאן".

שולי מועלם-רפאלי: מכן, אנחנו שוב שולחים תנחומים למשפחתו של החייל משה תמם, שעוברים במשך השנה האחרונה שוב ושוב את התקופה הזאת, שבה שוב ושוב עולה לכותרות - -

יואב קיש: אמת.

שולי מועלם-רפאלי: - - הרוצח של הבן שלהם כמישהו שבכלל חבר הכנסת מכנסת ישראל מוציא את עצמו מהכלל, והולך לבקר רוצח.

יואב קיש: תודה רבה.

יואב קיש: מצטרף באמת לחיזוקים.

יואב קיש: חבר הכנסת עודד פורר.

יואב קיש: אחר זה חבר הכנסת מיקי זוהר.

יואב קיש: חברת הכנסת מרב מיכאלי, וחבר הכנסת דודי אמסלם.

יואל חסון: אדוני היושב ראש, מה הנוהל לגבי יציאה לשירותים?

יואב קיש: מותר, זה נספר, רק שזה לא ייקח לך 45 דקות.

יואב קיש: ..

יואב קיש: חבר הכנסת עודד פורר, אתה לא חבר ועדה, אתה מחליף את רוברט אילטוב מראש בדיון הזה, ולכן קיבלת את זכות של חבר וועדה.

יואב קיש: תודה, אדוני.

עודד פורר: תודה, אדוני.

עודד פורר: ראשית, אני חייב לומר, לא תכננתי אבל אני חייב להתייחס לדבריו של חבר הכנסת שטרן לחברי.

יואב קיש: אני לא בטוח שאתה חייב, אני הייתי מעדיף שלא.

עודד פורר: אני כנראה לא מבין את ההבדל בין חוק ההדחה לבין הסרת חסינות.

עודד פורר: חוק ההדחה בדיוק - - - לנושאים האלה, או כמו שנאמר, אולי לעת הזו חוקקנו את חוק ההדחה כדי לתת מענה מהיר למצב שכזה.

איילת נחמיאס ורבין: זה לא נראה לך מוסרי?

איילת נחמיאס ורבין: זה לא נראה לך שעושים פה את העבודה כמו שצריך?

איילת נחמיאס ורבין: לא, שאני אבין.

יואב קיש: איילת, בשביל מה זה היה?

<קריאות: - - -

איילת נחמיאס ורבין: לא, הוא מתנגח, הוא מתנגח.

עודד פורר: - - -

יואב קיש: עודד, אני ביקשתי לא, זה מיותר לגמרי.

איילת נחמיאס ורבין: תפסיקו להתנגח - - -

יואב קיש: חברים, אני מבקש לעסוק בנושא הסרת החסינות.

יואב קיש: תודה, בבקשה עודד.

חיים ילין: אבל איך פתאום - - - לעשות את זה?

חיים ילין: תגידו לי.

חיים ילין: חוקקתם חוק פוליטי, לא רוצים להודות.

יואב קיש: חיים, אני מבקש ממך, אתה רוצה בכוונה להפריע לאחרים לדבר?

יואב קיש: זכות הדיבור של עודד פורר.

יואב קיש: בבקשה.

עודד פורר: ההליכים המשפטיים ייקחו עוד זמן לא קצר, וטיבם של הליכים משפטיים למצות את הדברים לאורך זמן.

עודד פורר: חוק ההדחה נותן את המענה המהיר שעליו - - - חבר הכנסת גטאס הרי לא הפתיע אף אחד בבית הזה.

עודד פורר: לצערי, יושבים פה גם כאלה גם כאשר אנחנו טענו שגטאס וחבריו הם תומכי טרור, היו כאלה שגם טענו שאנחנו אומרים את זה ממניעים אחרים – גזעניים, פשיסטיים, וכל מיני אמירות כאלה שנאמרו כלפי חלק מחברי הכנסת כאן.

עודד פורר: לצערי, נוכחנו שהוא עלה לפני שנה להר הבית ואמר שהוא עושה את זה כדי להסית.

עודד פורר: וכשהם הלכו לעמוד דקה דומיה לזכר המחבלים, הם לא עשו את זה - - -

יואב קיש: עודד, נא לסיים, אני מתנצל.

יואב קיש: בבקשה, לסיים.

עודד פורר: לעניין הבקשה של - - -

יואב קיש: משפט אחרון.

יואב קיש: אני רוצה לומר שנראה שההתנהלות המשפטית של היועץ המשפטי לממשלה הייתה מידתית, והתנהלה לחומרה בהיבט הזה כדי לשמור על חסינותו של חבר הכנסת גטאס מעל ומעבר, וזה דווקא לדעתי מה שמעיד על מוצקות הראיות בבואם לבקש את הבקשה הזו.

יואב קיש: ולכן, אני חושב שראוי שהוועדה וחבריי יענו לבקשה של היועץ המשפטי לממשלה, ויתמכו בהסרת החסינות.

יואב קיש: תודה רבה.

יואב קיש: חבר הכנסת מיקי זוהר, בבקשה.

מכלוף מיקי זוהר: תודה.

מכלוף מיקי זוהר: ראשית, אני רוצה לברך את היועץ המשפטי על ההחלטות על ניהול התהליך.

מכלוף מיקי זוהר: אני חושב שזו תגובה נכונה וטובה והוגנת.

מכלוף מיקי זוהר: עם כל הקושי שבדבר, ואין ספק בכלל שסוגית החסינות היא בעלת ערך עליון לחברי הכנסת.

מכלוף מיקי זוהר: על כן, אני חושב שההתנהלות הייתה נכונה עם כל הקושי שבדבר.

מכלוף מיקי זוהר: דבר נוסף שאני רוצה לשאול: אנחנו שמענו, או לפחות ככה הציגו, שמיד בתום הפגישה של חבר הכנסת גטאס בבית הסוהר עם אותם אסירים, הוא נפגש עם חברי סיעתו ממש שעות בודדות, באיזשהו בית קפה ממש בתום הביקור, ואני חושב שהדבר מעלה חשד.

מכלוף מיקי זוהר: האם היה תיאום?

מכלוף מיקי זוהר: הייתה ידיעה של רוב חברי הכנסת מסיעת בל"ד לאותה פעולה שרצה לעשות חבר הכנסת באסל גטאס?

מכלוף מיקי זוהר: ראוי שהדבר ייבדק, ולו אפילו בחקירה משטרתית - - -

יואב קיש: תודה.

מירב בן ארי: אני לא אספיק, אז הוא מדבר בשמי.

מכלוף מיקי זוהר: אני חושב שהנושא חייב להיבדק - - -

יואב קיש: הוא בזכות הדיבור כרגע, חברים.

מכלוף מיקי זוהר: לכן אני באמת חושב שהנושא ראוי שייבדק כי הדבר בהחלט מעלה חשד.

מכלוף מיקי זוהר: דבר נוסף שאני רוצה לשאול.

מכלוף מיקי זוהר: הבנתי שחבר הכנסת באסל גטאס טען - - - שהוא לא ידע מה תוכן המעטפה.

מכלוף מיקי זוהר: האם החוק מגדיר מצב בו מחזירים בבית הסוהר משהו שאפילו לא יודעים מה יש בתוך המעטפה, מייד כשמדובר באיזשהו משהו שהוא - - -

עודד פורר: הם שואלים אותו אם הוא ארז לבד...

מכלוף מיקי זוהר: גם - - -

יואב קיש: בבקשה, משפט סיום.

מכלוף מיקי זוהר: - - - חבר הכנסת גטאס, באמצעות טענה לחוסר ידיעת היסוד הנפשי בעניין הזה של ביצוע עבירה בנושא של לדעת מה תוכן המעטפות, ועל כן אני רוצה לדעת איך החוק מתייחס - - -

יואב קיש: תודה רבה על השאלות המקיפות.

יואב קיש: אני רואה שכרגע, לפחות ממה שאני שומע מהחברים, המגמה הכללית של הוועדה היא לתמוך בבקשה של היועץ המשפטי.

יואב קיש: אני רוצה לשאול פה, כי חשוב לי לתת זכות דיבור אם מישהו רוצה להציג דעה שונה.

אלעזר שטרן: תמשיך בסדר, יש לנו מספיק זמן.

יואב קיש: אני ממשיך עם הסדר.

יואב קיש: אבל אם יש מישהו שרוצה להתנגד – לא, שאלות לא.

יואב קיש: אני שואל אם יש מישהו שכרגע רוצה להתנגד לבקשה.

יואב קיש: אני לא רוצה שבגלל קוצר הזמן לא נשמע אותו.

יואב קיש: אם אין אף אחד כרגע, אנחנו ממשיכים לפי הסדר.

יואב קיש: אבל אם יש מישהו שרוצה להתנגד – הוא יכול לבוא ולהירשם גם והוא יקבל זכות דיבור.

יואב קיש: חברת הכנסת מרב מיכאלי, בבקשה.

יואב קיש: חברים, אנחנו חוזרים לדיון.

יואב קיש: חברת הכנסת מרב מיכאלי, הזמן מתחיל.

מרב מיכאלי: תודה רבה, אדוני, אני רוצה להגיד שזה רגע מאוד דרמטי לדבר – לדבר.

מרב מיכאלי: זה רגע קשה, וזה רגע עצוב בעיניי.

מרב מיכאלי: עצוב לי לדעת - - -

יואב קיש: אפשר לשמור על השקט?

מרב מיכאלי: זה רגע עצוב, כי זה עצוב לי לדעת שחבר כנסת ניצל באופן כזה לרעה את הכוח שיש לו בידיים, שהוא מעל באמון שהיה לו.

מרב מיכאלי: שהוא בגד גם בתפקיד שלו, גם בנו, וגם בציבור הבוחרות והבוחרים שלו.

מרב מיכאלי: אני רוצה להגיד שאנחנו כמובן סיעת המחנה הציוני תומכת בהסרת החסינות.

מרב מיכאלי: אבל באותה נשימה אני רוצה להגיד, שמה שקורה כאן עכשיו, והעובדה שבהחלטה פה אחד תוסר החסינות של חבר הכנסת גטאס, מוכיח ומדגיש אלף מונים את העובדה שהחוק כמו שהוא עובד, ולא צריך לפגוע בחסינות חברי הכנסת באופן גורף, ולא צריך להעביר חוקים כמו חוקי ההדחה כי השיטה עובדת.

יואב קיש: תודה רבה.

יואב קיש: חבר הכנסת דודי אמסלם, בבקשה.

דוד אמסלם: האמת היא שחשבתי לוותר על זכות הדיבור כדי שנוכל לעצור אותו שתי דקות לפני, בגלל שאזרח שפוגע בביטחון מדינת ישראל הוא בוגד ודינו בבית סוהר, נקודה.

דוד אמסלם: אבל אחרי ששמעתי את האופוזיציה החלטתי לדבר, בגלל שאתם חצופים, אתם לא מפספסים אפילו אירוע אחד - -

אלעזר שטרן: אנחנו?

דוד אמסלם: - - שלא קשור, כדי לתקוף את ראש הממשלה.

יואב קיש: חבר הכנסת שטרן.

<קריאות: - - -

דוד אמסלם: ואתה - - -

יואב קיש: חבר הכנסת שטרן.

דוד אמסלם: - - - אתם רק שומעים "נתניהו", מתחרפן לכם המוח - -

אלעזר שטרן: כמו שאתם עם - - -

דוד אמסלם: - - אתם ישר עושים - - -

<קריאות: - - -

יואב קיש: דודי.

יואב קיש: שנייה.

יואב קיש: דודי, רגע.

דוד אמסלם: בושה וחרפה.

יואב קיש: אני מתחיל לקרוא - - -

<קריאות: - - -

יואב קיש: דודי, אני עוצר את הדיון.

יואב קיש: חברים, אני עוצר את הדיון.

יואב קיש: חבר הכנסת ילין, אני קורא אותך לסדר פעם ראשונה.

חיים ילין: - - - אתה מדבר.

דוד אמסלם: - - -

יואב קיש: דודי, הוא בזכות דיבור.

איילת נחמיאס ורבין: זה לא מה - - -

דוד אמסלם: - - -

יואב קיש: דודי, מספיק.

איילת נחמיאס ורבין: - - - התגובות האלה.

יואב קיש: איילת, מספיק.

יואב קיש: תודה.

דוד אמסלם: חוצפנים.

יואב קיש: תודה.

<קריאה: עד כדי כך?

יואב קיש: חבר הכנסת - - -

חיים ילין: - - - טיפת כבוד.

חיים ילין: אתה בכלל יש לך כבוד למישהו?

חיים ילין: כבוד למי - - -

דוד אמסלם: - - -

יואב קיש: דודי.

יואב קיש: דודי, מספיק.

<קריאות: - - -

יואב קיש: דודי, זו אומנם זכות הדיבור שלך.

יואב קיש: אבל, דודי, עכשיו מספיק.

דוד אמסלם: - - - בוגד.

חיים ילין: אתה מכניס - - -

יואב קיש: דודי, מספיק.

יואב קיש: חבר הכנסת רועי פולקמן - -

יואל חסון: עד כדי כך הגירוש לשרתון מלחיץ?

יואב קיש: - - שתי דקות לרשותך.

חיים ילין: חוצפה, אין לכם טיפת כבוד.

דוד ביטן: - - -

חיים ילין: - - - הוא יכבד אותך ואנחנו נכבד אותו.

יואב קיש: מיקי, אחרי זה אל תתפלא שלא מגיעים אליך.

<קריאות: - - -

יואב קיש: אמיר.

יואב קיש: אמיר, אני קורא אותך לסדר פעם ראשונה.

איילת נחמיאס ורבין: - - -

יואב קיש: איילת, אני קורא אותך לסדר פעם שנייה.

<קריאות: - - -

חיים ילין: איך קיבלתם את כל הבוגדים מקדימה אליכם למפלגה?

יואב קיש: אני קורא אותך לסדר פעם שנייה.

חיים ילין: הם אתכם - - -

יואב קיש: חיים, אני קורא לך לסדר פעם שלישית.

יואב קיש: תוציאו את חיים החוצה.

יואב קיש: חיים החוצה.

יואב קיש: תודה.

יואב קיש: (חבר הכנסת חיים ילין יוצא ממליאת הוועדה)

יואב קיש: בבקשה.

יואב קיש: חבר הכנסת רועי פולקמן, בבקשה.

רועי פולקמן: קודם כול, אני מצטער על שאנחנו מלכלכים את הדיון הזה בהתקפות פוליטיות.

איילת נחמיאס ורבין: ממש.

איילת נחמיאס ורבין: ממש.

יואב קיש: מיותר.

יואב קיש: מיותר.

יואב קיש: אני מצטרף להערה, ואני מבקש.

יואב קיש: אנחנו בעשר הדקות האחרונות.

יואל חסון: "כולנו" זה מהאו"ם?

מירב בן ארי: מה זה קשור לאו"ם בכלל?

מירב בן ארי: זה דיון מיותר.

יואב קיש: מירב.

יואב קיש: מירב, אני מבקש.

מירב בן ארי: - - -

יואב קיש: מירב, לא צריך שתעזרו לי.

יואב קיש: מירב, אני לא צריך שתעזרו לי.

יואב קיש: מספיק.

יואב קיש: אנחנו עוסקים בדיון שהוא בלבה של הדמוקרטיה הישראלית.

יואב קיש: אני מבקש מכל הצדדים פה לעזוב לרגע אחד את הפוליטיקה בצד, ובואו נדבר על חסינות, בואו נדבר על דמוקרטיה, בואו נדבר על ביטחון ישראל.

יואב קיש: זה מה שעומד לנגד עינינו בהחלטה הזאת.

שולי מועלם-רפאלי: גם בואו נזכור שמדינת ישראל יותר חשובה מבאסל גטאס ומבל"ד.

יואב קיש: תודה.

יואב קיש: חבר הכנסת רועי פולקמן.

יואב קיש: בבקשה.

רועי פולקמן: תודה, אדוני היושב-ראש.

רועי פולקמן: כמו שאמרת זה דיון על חבר כנסת ולא על מפלגה ולא על ציבור.

רועי פולקמן: זה דיון על חברי כנסת שאני השתכנעתי ממה שהוצג כאן ששני התנאים האלה מתקיימים, גם הדאגה לעתיד וגם הראיות המוצקות שיש כאן כדי להסיר חסינות.

רועי פולקמן: אני כמובן מצר מאוד שהרשימה המשותפת לא נמצאת כאן היום בדיון.

רועי פולקמן: זו בעיה משמעותית.

<קריאה: גם מרצ לא - - -

רועי פולקמן: אני כן אעלה כאן שאלה לגבי הסוגיה האם החוק עובד.

רועי פולקמן: היינו הסיעה הראשונה שהגישה את חתימותיה להתחלת הליך הבדיקה בוועדת הכנסת במסגרת החוק המכונה "חוק ההדחה", כיוון שיש כאן כן שאלה והתקיים דיון מקדים לדיון הזה בהנהלת הקואליציה, כדי להתחיל את הדיון הזה שבו השר אלקין הציג את הסוגיות.

רועי פולקמן: גם אז שאלתי על הראיות.

רועי פולקמן: הוצגו לנו חלק מהראיות - - -

דוד ביטן: יש.

דוד ביטן: יש.

רועי פולקמן: בהחלט.

רועי פולקמן: ואז גם אמרנו שאנחנו מקדמים כקואליציה את הליך ההדחה.

רועי פולקמן: אני כן שואל האם החוק אכן עובד.

רועי פולקמן: כי גם אם תוסר החסינות, כפי - - -

יואב קיש: האם הוא יישאר חבר כנסת מהמניין.

רועי פולקמן: יפה.

יואב קיש: ואם - - - הוא יצטרך לבוא להצביע במליאה.

יואב קיש: אוקיי.

יואב קיש: שאלה מעניינת.

רועי פולקמן: כי כן, יש כאן שאלה גם בפנינו - -

דוד ביטן: או שאנחנו נלך אליו להצביע.

רועי פולקמן: - - האם אנחנו מתקדמים עם הליך ההדחה, כי הטענה - - -

<קריאות: אני רק מסיים, אדוני היושב-ראש.

יואב קיש: כן, נא לסיים.

רועי פולקמן: מה שהוצג בהנהלת הקואליציה היה אותו מדרון חלקלק.

רועי פולקמן: בהתנהגות של חבר הכנסת גטאס ראינו את המדרון החלקלק הזה בשורה של אירועים, שלאחר שבאמת נגדשה הסאה, אז הגשנו את נוסח חוק ההדחה.

רועי פולקמן: ולכן נשאלת השאלה האם הסרת החסינות מספקת או שנדרשת - - -

יואב קיש: תודה.

שולי מועלם-רפאלי: ראינו את המדרון החלקלק בזה - - -

יואב קיש: שולי, אני קורא לך לסדר פעם ראשונה.

רועי פולקמן: - - - או שנדרש עלינו הליך - - -

שולי מועלם-רפאלי: אז - - -

יואב קיש: שולי, אני קורא אותך לסדר פעם שנייה.

רועי פולקמן: לכן אני שואל אותך, אדוני היושב-ראש, שנברר האם נדרש המשך הליך שישאיר את הייצוג לרשימה, אבל יפסול את חברותו בכנסת כחלק מאותו מהלך דמוקרטי.

יואב קיש: מאה אחוז.

יואב קיש: נקבל לזה התייחסות.

יואב קיש: בבקשה.

דוד ביטן: ייקח שנתיים התהליך הזה.

יואב קיש: חבר הכנסת אייכלר.

יואב קיש: חבר הכנסת אייכלר, בבקשה.

דוד ביטן: > עוד שנתיים יהיו בחירות.

יואב קיש: ביטן, אתה אחריו.

יואב קיש: אחרי אייכלר אתה, שאני לא ארחיק אותך בזמן שהוא מדבר.

דוד ביטן: > רק שתדע, אתה לא יכול לקרוא לי פעם שלישית לפני דיבור.

דוד ביטן: ..

דוד אמסלם: אני ספרתי, הוא כבר הפעם ה-13.

יואב קיש: בבקשה, חבר הכנסת אייכלר.

יואב קיש: נא לא להפריע לו.

דוד ביטן: > - - - הדמוקרטיה הישראלית - - -

יואב קיש: ביטן, בבקשה.

דוד ביטן: > - - -

יואב קיש: ביטן, מספיק.

יואב קיש: די, תן לאייכלר.

יואב קיש: אתה אחריו.

יואב קיש: בבקשה.

ישראל אייכלר: אדוני היושב-ראש, המשפט הראשון שאני רוצה לומר, שאני תומך בהחלטה להסרת החסינות.

יואב קיש: תודה.

ישראל אייכלר: המשפט השני שאני רוצה לומר זה שמה שאמרת, אדוני היושב-ראש, שזה דיון בלבה של הדמוקרטיה זה אכן נכון, זה לא כל-כך בקלות.

ישראל אייכלר: דווקא בגלל הפה אחד, שכולם מסכימים, זה דבר שמראה כמה זה חמור וכמה מסוכן הדבר הזה.

ישראל אייכלר: 20% מאזרחי ישראל הערבים צופים עכשיו ועוקבים אחרינו.

ישראל אייכלר: אנחנו צריכים לדעת, כמי שחרד מעריצות הרוב שעלול לעשות לינץ פוליטי לחבר כנסת באיזה עניין, ולקרוא לאסירים פוליטיים "אסירים ביטחוניים", דווקא במקרה הזה אני אומר שגטאס גרם לכך שהאמון במערכות השלטון עלול להיקרע, ולכן באמת עוד מגיע לו להסיר לו את החסינות, אבל להיזהר מאוד מהעניין הזה של הפגיעה בחסינות חברי הכנסת, כי זה לא חסינות שלנו, אלא חסינות של הציבור שבוחר בנו.

ישראל אייכלר: אם ציבורים ירגישו שאין להם אפשרות לעקוב בבתי הסוהר, לראות מה שקורה במדינה, לבקר את השלטון, אז אנחנו נפסיד את כל המערכה.

ישראל אייכלר: דווקא בגלל ההוכחות הענייניות שהביא לפה היועץ המשפטי של הכנסת והמשנה ליועץ המשפטי של הממשלה, של הפרת האמון, שנותנים לחבר כנסת להיכנס לבית הסוהר, לא להגניב ולא לעשות דברים שעלולים לפגוע בביטחון המדינה כמו טלפונים – וזה ברור שהטלפונים האלה לא נועדו למסירת דרישת שלום לילדים – לכן אני חושב שבחרדה גדולה אנחנו צריכים לתמוך בבקשה להסרת החסינות, אבל לא להפוך את זה למשהו קל ושעושים את זה כל הזמן.

ישראל אייכלר: תודה רבה.

דוד ביטן: ברור שלא.

יואב קיש: תודה רבה.

יואב קיש: חבר הכנסת דוד ביטן, שתי דקות.

דוד ביטן: למה שתיים?

יואב קיש: ככה.

יואב קיש: כל אחד קיבל שתיים.

אלי כהן: אם תתנגד, תקבל ארבע.

אלי כהן: ..

יואב קיש: אתה יכול להתנגד, אני אתן לך ארבע דקות.

יואב קיש: ..

דוד אמסלם: הוא שאל אם הוא יכול לדבר פחות, דקה וחצי...

יואב קיש: ראית, דודי דיבר עשר שניות והוא הרים את כל האולם.

איילת נחמיאס ורבין: אני מקווה שהוא לא יחזור על זה.

דוד ביטן: ודאי שאני תומך בהסרת החסינות, ואני חושב שהמשטרה ואולי השב"כ והיועץ המשפטי והמשנה ליועץ המשפטי עושים עבודה טובה, וצריך לחקור, והראיות כבר ברורות, ואני חושב שהחקירה לא תימשך זמן רב, אבל צריך להבין דבר אחד, אני אומר את זה לסיעת יש עתיד.

דוד ביטן: אי-אפשר רק לגלגל עיניים ולהגיד כל הזמן שאתם ימניים.

אלעזר שטרן: הגשנו בקשה כזאת - - -

יואב קיש: אלעזר.

יואב קיש: אלעזר.

דוד ביטן: הוא מפריע לי.

דוד ביטן: הוא מפריע לי.

יואב קיש: אני שומר על זכותך.

דוד ביטן: תן לי עוד דקה.

דוד אמסלם: - - -

יואל חסון: ספויילר לשבת תרבות.

איילת נחמיאס ורבין: אתם מלכלכים את הדיון.

יואב קיש: דוד, אתה תקבל, את הזמן, אבל בבקשה.

דוד ביטן: הוא הפריע לי.

יואב קיש: בבקשה.

דוד ביטן: אז אני מתחיל מההתחלה.

מירב בן ארי: אתה לא הפרעת לאף אחד.

יואב קיש: חברים, בבקשה.

דוד ביטן: אי-אפשר כל הזמן לגלגל עיניים ולהגיד: אנחנו ימניים.

אלעזר שטרן: ביקשנו את זה.

אלעזר שטרן: את זה ביקשנו.

דוד ביטן: כשאתם צריכים להוכיח איפה אתם - - -

אלעזר שטרן: הנה, הוכחנו.

יואב קיש: שטרן, אני קורא אותך לסדר פעם שנייה.

<קריאה: מה עם ביטן - - -

יואב קיש: הוא בזכות דיבור.

יואב קיש: אל תפריע לו עכשיו.

יואב קיש: אל תפריע לו עכשיו.

יואב קיש: בבקשה.

דוד ביטן: אל תוציאו אותו, כי אני רוצה לדבר אליו.

יואב קיש: אני אוציא אותו, כי הוא מפריע.

דוד אמסלם: אחרי שהוא ישמע, תוציא אותו.

יואב קיש: בבקשה, ביטן, תמשיך.

אלעזר שטרן: - - -

יואב קיש: אתה באזהרה שנייה, ואני לא צוחק.

אלעזר שטרן: אני יכול לצאת החוצה.

יואב קיש: אז צא, בבקשה.

דוד ביטן: - - - אני מדבר אליך.

דוד אמסלם: דבר למיקי.

דוד אמסלם: דבר למיקי.

דוד אמסלם: דבר למיקי.

מירב בן ארי: הוא רוצה לדבר אליך.

דוד אמסלם: רק שנייה, תשמע שתעביר ליושב-ראש שלך.

דוד אמסלם: תשמע.

יואב קיש: חברים, דוד.

יואב קיש: דוד, נא לסיים.

יואב קיש: בבקשה.

דוד ביטן: מה לסיים?

יואב קיש: שתי דקות.

יואב קיש: בבקשה, לסיים.

דוד אמסלם: הוא התחיל.

דוד ביטן: מה שתי דקות?

יואב קיש: היו לך שתי דקות, נא לסיים.

דוד ביטן: תן לי עוד שתי דקות, וזהו.

דוד אמסלם: מההתחלה.

יואב קיש: דודי.

איילת נחמיאס ורבין: אתם צריכים להתנגח פוליטית?

איילת נחמיאס ורבין: דוד, - - -

יואב קיש: חברים, מספיק.

דוד ביטן: אני אומר, ההליך הפלילי ייקח זמן, לא יודע, בין שנה לשנתיים.

דוד ביטן: יש הוכחות, עונש, עד ששופט כותב פסק דין לוקח זמן, ההוא מגיש ערעור, בינתיים הוא יושב בינינו בכנסת.

דוד ביטן: אנחנו לא מסירים את החסינות לגמרי, רק לעניין מסוים של חיפוש ומעצר.

דוד ביטן: ואני אומר לכם, זה קלאסי לחוק ההדחה.

דוד ביטן: אנחנו לא נשאיר אותו בינינו.

דוד ביטן: יש פה הוכחות ברורות על מה שהוא עשה.

דוד ביטן: ההוכחות כבר קיימות ולכן אני מבקש מכל הח"כים, כולל מ"יש עתיד" וכולל - - -

יואב קיש: מהמחנה הציוני, מרצ וגם מהרשימה הייתי רוצה לראות אותם.

דוד ביטן: "המחנה הציוני", אנחנו מצפים מכם לחתום וגם מ"יש עתיד", מספיק לגלגל עיניים כאילו הם ימניים אבל כשמגיע הזמן הם נמצאים שם.

דוד ביטן: זה הכול, שיהיו אתנו.

דוד ביטן: הסיבות שאתם נגד הן סיבות פוליטיות.

מירב בן ארי: הם לא פה, למי אתה מדבר?

דוד ביטן: לא משנה.

דוד ביטן: זה הזמן שתהיו אתנו במשימה נגד אלה שפוגעים במדינת ישראל.

יואב קיש: תודה.

יואב קיש: חברים, אני רוצה להגיד לסדר הדיון.

יואב קיש: ראשית, כל חברי הוועדה דיברו, יש לנו רשימה של חברי כנסת שהם אינם חברי ועדה שרוצים לדבר.

יואב קיש: אני רוצה להגיד ככה, מפאת לוחות הזמנים אנחנו לא נוכל לאפשר את זה.

מיקי לוי: זה לא בסדר.

יואב קיש: אני מבין את הבעייתיות.

מיקי לוי: תן לנו חצי דקה.

מירב בן ארי: רק לשאלות.

יואב קיש: אני נותן רק לשאלה ואני חותך.

יואב קיש: סדר הדיון יהיה ככה: רק שאלות של חברי כנסת שהם לא חברי ועדה ולא דיברו.

יואב קיש: שאלה ואנחנו עושים את זה בסבב קצר ומתחילים.

יואב קיש: מירב שאלה בבקשה.

מירב בן ארי: אני רק רוצה לדעת משהו אחד, נגיד שהסרנו לו את החסינות כמו שאמרנו, אני לא מדברת על לבוא לכנסת.

מירב בן ארי: האם האדם הזה הוא אדם והוא מה שהוא רוצה בימים אלה, מדבר עם מי שהוא רוצה?

מירב בן ארי: תעזוב את צו עיכוב היציאה מהארץ שאנחנו יודעים עליו.

מירב בן ארי: לצורך העניין, הרי כל אדם אחר, אזרח רגיל, היה עכשיו עצור או במעצר בית.

מירב בן ארי: אם עכשיו אתה מסיר את החסינות, הוא עדיין אדם חופשי והוא עושה מה שהוא רוצה.

אמיר אוחנה: לא בטוח.

יואב קיש: לא לענות.

יואב קיש: אלי כהן בבקשה, רק שאלה.

אלי כהן: אני רוצה להגיד שני משפטים.

אלי כהן: האחד, כמובן שאני תומך בנושא של תהליך הסרת החסינות וחשוב להגיד דבר אחד שאולי לא נאמר כאן, יש בתהליך הזה משום הגברת אמון הציבור בכנסת.

אלי כהן: מכיוון שכולם מבינים שבוגד לא יכול להיות בכנסת ישראל ולכן גם לא יכול להיות מצב שהוא יחזור לשורות כנסת ישראל, לכן אני תומך גם בנושא של ההדחה.

יואב קיש: תודה.

יואב קיש: מיקי לוי בבקשה דקה.

יואב קיש: אחרי זה מיקי רוזנטל.

יואב קיש: בקצרה ושאלה.

מיקי לוי: אני פונה ליועץ המשפטי, אני עומד על דעתי שהיה ניתן לעכב אותו לאור הראיות.

מיקי לוי: מה עוד שהוא נתן את כל ההוראות לפני כן, לצלם ולרכז את כל הסיפור וזה פגע בהמשך החקירה חד משמעית.

מיקי לוי: אחת, דינו של באסל – תרשה לי – סילוקו מהכנסת והסרת החסינות והעמדתו לדין.

מיקי לוי: עכשיו אני פונה אליך, אני רק מקווה שלנו לא ייקח שלוש שנים כמו שלקח לנו עם עזמי בשארה, ששלוש שנים קיבל מכנסת ישראל חצי מיליון שקל.

יואב קיש: אני רוצה להגיד לפרוטוקול, חברים, רק שתבינו, בהנחה והוועדה הזאת תאשר ושמעתי רק תמיכה בהצעה, מחר יהיה דיון במליאה, כל אחד יוכל להירשם ולדבר.

יואל חסון: מה מחר?

יואב קיש: מחר, ביום חמישי.

יואל חסון: אתה מתכוון לפנות בוקר היום.

יואב קיש: חייבים מהחלטת הוועדה הזאת, 24 שעות לאחר מכן דיון במליאה ושם כל אחד יוכל לדבר.

יואב קיש: מיקי רוזנטל אחרון, בבקשה.

דוד ביטן: אבל שם לא יהיה דיון, רק הצבעה.

אמיר אוחנה: יהיה דיון.

מיקי רוזנטל: אני מציע לכם למהר לאט, או כמו שאמרו הרומאים, תמהרו לאט.

מיקי רוזנטל: עדיין מדובר בחשדות ואתם כבר הפכתם את זה - - -

דוד אמסלם: אוי, באמת.

יואב קיש: מיקי שאלה - - -

מיקי רוזנטל: אתם כבר יודעים הכול, אתם גם שפטתם אותו, הכול בסדר.

יואב קיש: תנו לו לדבר, חברים, אני אשמור על זכותו גם אם קשה לכם לשמוע.

יואב קיש: זכותו של מיקי רוזנטל לדבר.

דוד ביטן: מה זה זכותו?

יואב קיש: זו זכותו לדבר.

מיקי רוזנטל: המעשים המיוחסים לחבר הכנסת גטאס הם חמורים ביותר, הם מקוממים, הם בזויים אבל הם רק מיוחסים.

מיקי רוזנטל: חשוב שיידעו את זה.

יואב קיש: תודה.

מיקי רוזנטל: רק שנייה, אני רוצה לשאול את מר נזרי - - -

דוד אמסלם: מה חידשת לנו?

דוד אמסלם: מה חשבת, שאנחנו לא יודעים?

דוד אמסלם: גאון, מה חידשת?

מיקי רוזנטל: במהלך הדברים, בין היתר פורסמו חומרי חקירה תוך כדי, וזה חמור מאוד.

מיקי רוזנטל: היום פורסמו הטלפונים - - -

דוד אמסלם: וכל מה שנאמר נגד ראש הממשלה לא מעניין אותך?

יואב קיש: דודי מספיק.

יואב קיש: דודי, אני קורא לך לסדר פעם ראשונה.

דוד אמסלם: אתה לא אכפת לך כלום, אתה צבוע.

יואב קיש: דודי, אני קורא לך לסדר פעם שנייה, די.

דוד אמסלם: אתה צבוע מספר אחד.

יואב קיש: דודי, אני קורא לך לסדר פעם שלישית, תוציאו אותו.

יואב קיש: תוציאו את דודי.

מיקי רוזנטל: אתה עבריין צעצוע, אז מה.

דוד אמסלם: אני עבריין?

מיקי רוזנטל: אתה עבריין.

יואב קיש: מיקי, מספיק.

יואב קיש: דודי, בבקשה.

מיקי רוזנטל: אני מבקש לדעת, למה בחקירה, דווקא בחקירה כל כך רגישה מסרת דוח היום לכנסת, למה מופיע היום בעיתונים - לפני שמסרת את הדוח במסגרת הבקשה הזאת להשאיר את החסינות, שאני כאמור תומך בה - אתם מאשרים את הדליפה הזאת והדלפת חומר חקירה שזאת עבירה חמורה על החוק.

יואב קיש: תקשיבו, אנחנו מנהלים את הדיון בהתאם ללוחות זמנים.

ענת ברקו: יואב, אני מבקשת.

יואב קיש: ענת, זה לא יהיה, אין לנו זמן.

יואל חסון: ענת, אנחנו יודעים מה תגידי.

יואב קיש: ענת, אני מתנצל בפני חברי הכנסת שלא הספיקו לדבר, יהיה מחר כנראה דיון במליאה, הדיון במליאה, כל חבר כנסת יוכל להירשם ולדבר.

יואב קיש: אני רוצה להבהיר לפרוטוקול, שמעו איזה משהו ביני לבין יולי, הייתי פה בדיון עם יושב ראש הכנסת, חבר הכנסת יולי אדלשטיין הקציב שעה לדיון, אני ביקשתי שעתיים.

יואב קיש: היינו בדיון ועל זה היו חילוקי דעות ביני לבין יושב ראש הכנסת יולי אדלשטיין, כשבסוף החלטנו לעשות דיון של שעה וחצי.

יואב קיש: ראיתם לצערי את חברת הכנסת ברקו יוצאת בכעס שלא הספיקה לדבר.

יואב קיש: אני מצטער בשם החברים אבל היום הוא יום גם חשוב, עם תקציב, עם שעות ארוכות וזו היתה החלטה שנלקחה.

מירב בן ארי: מחר ההצבעה במליאה?

יואב קיש: מה שיהיה התהליך הוא כזה.

יואב קיש: יש עכשיו לך, המשנה ליועץ, כחמש דקות להשיב להתייחסויות.

יואב קיש: אנחנו נעבור אחרי זה להצבעה על נוהל שאני אקריא.

יואב קיש: אחרי ההצבעה הזאת, במידה והיא תתקבל וכפי ששמעתי, יש פה תמימות דעים של הסכמה, תהיה הצבעה נוספת על בקשת היושב ראש לדיון שאמור להיות בנושא הזה.

יואב קיש: הסרת החסינות היא החלטה של המליאה בעקבות ההמלצה של הוועדה הזאת והדיון הוא דיון במליאה שחייב להתרחש 24 שעות מינימום אחרי ההחלטה והודעה.

יואב קיש: לכן זה לא יהיה לפני מחר בארבע.

יואב קיש: זה סדר הדברים.

יואב קיש: אני מבקש מהמשנה ליועץ המשפטי, עורך דין רז ניזרי, חמש דקות לרשותך.

דוד אמסלם: הוא קרא לי עבריין, אני מבקש שתעשה עם זה סדר.

יואב קיש: בסדר, יש ועדת אתיקה, זה לא תפקידי.

יואב קיש: יש ועדת אתיקה, תגיש תלונה לוועדת אתיקה.

דוד אמסלם: שמעת?

יואב קיש: שמעתי.

מיקי רוזנטל: מה, אתה לא עבריין?

יואב קיש: מיקי, אני לא רוצה להוציא אתכם.

יואב קיש: בבקשה.

יואב קיש: עכשיו העורך דין רז ניזרי מדבר.

יואב קיש: בבקשה.

<רז ניזרי: אני אשתדל להשיב לשאלות שנשאלו כאן.

דוד אמסלם: אתה יושב ראש הוועדה, אתה תגן על חברי הוועדה, או שהתפקיד שלך רק להוציא אותנו?

יואב קיש: בבקשה.

<רז ניזרי: נשאלתי, חברת הכנסת בן-ארי, מה ייקרה עכשיו?

יואב קיש: מיקי ודודי, אתם רוצים להמשיך בחוץ, תצאו החוצה, תמשיכו בחוץ.

יואב קיש: מספיק.

יואב קיש: יש לנו חמש דקות לשמוע את המשנה ליועץ המשפטי, בבקשה.

<רז ניזרי: נשאלתי, האם אנחנו, האם אחרי שהוועדה תקבל את ההחלטה שלה, מה יהיה מצבו, הוא יוכל לדבר, יוכל להיפגש וכו'?

<רז ניזרי: התשובה שלי היא פשוטה: היום הוא חבר כנסת ולכן יש לו חסינות.

<רז ניזרי: משעה שתקבלו את ההחלטה היום וככל שהמליאה תאשר את זה מחר, אז דינו בהקשר של החקירה דינו יהיה כדין כל אדם.

<רז ניזרי: זה לא אומר בהכרח שעוצרים אותו כי גם לא כל אדם בהכרח עוצרים.

<רז ניזרי: זה לא אומר בהכרח שעכשיו מונעים ממנו פלוני או אחר.

<רז ניזרי: זה אומר שהמשטרה תוכל להתייחס אליו לפי שיקול דעתה, כמובן בגלל רגישות החקירה זה יהיה תוך תיאום ועדכון ואישור של היועץ המשפטי לממשלה, פרקליט המדינה ככל הנדרש.

<רז ניזרי: אבל הרעיון הוא שהמגבלה שיש לנו כרגע, שאנחנו לא יכולים להתנהל כרגיל, ואז אם נתנהל כרגיל, נתנהל כרגיל זה אומר לכל כיוון.

<רז ניזרי: אנחנו לא הולכים לערוף ראשים בכיכר העיר בגלל שיש אווירה כזאת או אחרת מצד אחד.

<רז ניזרי: מצד שני, אנחנו גם לא הולכים לעשות שום הנחה כזאת או אחרת בגלל שהוא חבר כנסת.

<רז ניזרי: דינו יהיה כדין כל אדם, כולל החומרה של האירוע הזה.

<רז ניזרי: שוב, אם נחשוב שיש עילת מעצר, אם נחשוב שצריך לנקוט חלופת מעצר כזאת או אחרת, תרבות כזאת או אחרת, פעולה כזאת או אחרת שהמשטרה עושה בשגרה, אנחנו מבקשים להסיר את החסינות כדי שנוכל להתייחס ככל אדם.

<רז ניזרי: אחרי שנתייחס ככל אדם המשמעות היא שנישאר זהירים.

<רז ניזרי: אנחנו יודעים שאנחנו נמצאים מצד אחד במצב של חשדות, חזקת חפות עדיין קיימת מצד אחד.

<רז ניזרי: מצד שני, כמו שאמרתי, זו תשתית ראייתית מוצקה ביותר, זה לא מצב שאנחנו ככה מגששים באפלה.

<רז ניזרי: התשתית הראייתית, כפי שהוצגה בפניכם וכפי שפירטתי וגם הוצגה במכתבו של היועץ, היא מוצקה ביותר ולכן אנחנו חושבים שאנחנו נמצאים על קרקע מוצקה.

<רז ניזרי: אנחנו רוצים לראות בדיוק איזה עבירות, האם וכיצד איזה עבירות ניתן לייחס לו והמשטרה תוכל להשלים את הדברים האלה, חשדות נוספים שעלו, רק כאשר המגבלות האלה יוסרו.

איל ינון: אני רק אשלים כי אני נשאל על זה.

איל ינון: חבר הכנסת גטאס, גם אחרי ההליך פה וגם אם זה יאושר במליאת הכנסת, הוא חבר כנסת לכל דבר ועניין.

איל ינון: הוא אינו מושעה מהכנסת.

איל ינון: ככל שהוא לא יהיה עצור, הוא יוכל לבוא לכנסת, להשתתף בהצבעות, להשתתף בדיונים, ומעמדו הוא כשל חבר כנסת.

איל בן ראובן: האם ועדת האתיקה - - -

<קריאה: אם הוא - - -

שולי מועלם-רפאלי: האם ועדת האתיקה יכולה להשעות אותו?

איל ינון: אני מסביר: מעמדו - - -

<קריאה: - - - חוק ההדחה התקבל, אז - - -

<קריאות: - - -

איל בן ראובן: היועץ המשפטי איל ינון, האם ועדת האתיקה - - -?

איל ינון: אני עונה - - -.

איל ינון: מעמדו הוא כשל כל חבר כנסת שנמצא בחקירה.

איל ינון: הוא לא חבר הכנסת היחיד, שכידוע בהיסטוריה של מדינת ישראל, נמצא בחקירה.

איל ינון: ברור שאם הוא יהיה עצור, אז הוא לא יוכל להשתתף בהצבעות.

איל בן ראובן: האם ועדת האתיקה יכולה לעשות - - -?

איל ינון: ועדת האתיקה יכולה, אם תוגש קובלנה, לדון ולהחליט לפי הסנקציות שנתונות לוועדה, אבל כמובן יש לו את כל הזכות להשתתף בדיונים ובהצבעות.

מיקי לוי: כולל שכר?

איל ינון: כולל שכר - - -

בצלאל סמוטריץ': היועץ המשפטי איל ינון, אם - - - מה זה אומר להצבעות?

איל ינון: זה אומר שהוא לא יוכל להשתתף בהצבעות.

בצלאל סמוטריץ': מה - - - לדמוקרטיה?

יואב קיש: הוא לא יוכל.

יואב קיש: בסדר.

יואב קיש: בואו נטפל בזה אחר כך.

יואב קיש: אוקיי?

יואב קיש: המשנה ליועץ המשפטי לממשלה, רז נזרי, שלוש דקות לסיים את - - -

<רז נזרי: אז כמו שאמרתי, אנחנו לא אומרים כרגע כן ייעצר, לא ייעצר.

<רז נזרי: אנחנו כן אומרים שדינו יהיה כדין כל אדם, לטוב ולרע, ולא נחמיר חומרת יתר ולא נקל איתו יתר על המידה, אלא נתייחס כפי שצריך להתייחס לאדם שחשוד בעבירות חמורות, בלי מגבלות שמוטלות כרגע בגלל היותו חבר כנסת.

<רז נזרי: וזה כמובן גם עונה לשאלת ה-due process ששאלת, חברת הכנסת איילת נחמיאס ורבין.

<רז נזרי: נשאלתי לגבי השאלה האם אנחנו יודעים על פגישות, כאלה ואחרות, שהוא קיים לאחר מכן עם חברי כנסת אחרי הביקור בכלא, לאור טענתו גם שהוא טען שהוא לא ידע מה יש בתוך המעטפות.

<רז נזרי: האם בעקבות זה אפשר להעמיד לדין או לא.

<רז נזרי: שוב אני אומר, רבותיי חברי הכנסת:

<רז נזרי: אפשר לקיים פה כרגע קורס במשפט פלילי.

<רז נזרי: אני מציע שלא נתמקד בהקשר הזה.

<רז נזרי: מסגרת הדיון היא אחרת.

<רז נזרי: אני כן אומר שאנחנו נתנו דעתנו בכל השאלות האלה, כולל חבר הכנסת אברהם נגוסה, לשאלה של היכולת לעצור אותו לאור סעיף 3.

<רז נזרי: סעיף 3 מדבר על תפיסה בשעת מעשה במעשה שיש איתו פשע, כשיש שימוש בכוח או בגידה וכיוצא בזה.

אברהם נגוסה: - - -

<רז נזרי: אנחנו נתנו דעתנו – אני אומר לכם, חברים.

<רז נזרי: ואני מרגיש בסיטואציה קצת מורכבת, שאני נמצא פה בפניכם ואני אומר לכם, חברי הכנסת, כמה שאנחנו רואים חשיבות בחסינות חברי הכנסת.

בצלאל סמוטריץ': פעלתם מצוין, המשנה ליועץ המשפטי לממשלה, רז נזרי.

שולי מועלם-רפאלי: אתם עשיתם את הדבר הנכון.

<רז נזרי: אני מרגיש שאני צריך להסביר מדוע זה.

<רז נזרי: אנחנו נתנו דעתנו לחסינות חבר הכנסת.

<רז נזרי: לא רצינו שהיד תהיה קלה על ההדק – לא בהקשר של מעצר בטרם עת, מצד אחד; לא בהקשר של האזנת סתר בטרם עת, מצד אחד; אבל מצד שני, ועל זה באמת התבססה החלטת היועץ המשפטי לממשלה – לא רצינו שיתאפשר מצב שבגלל היותו חבר כנסת, היכולת שלנו, בסופו של יום, להביא ראיות בהקשר הזה תיפגע.

<רז נזרי: ולכן תיעוד לאירוע הזה יש.

<רז נזרי: תיעוד וידאו, שגם זה דבר לא פשוט.

<רז נזרי: לכן באותו לילה קיימנו ישיבה בשעה מאוד-מאוד-מאוד מאוחרת בלילה, עם היועץ המשפטי, עם פרקליט המדינה וביחד עם המשטרה, בטלפון, בהקשר הזה, והוחלט ללכת למהלך לא פשוט של הוצאת צו עיכוב יציאה מן הארץ, כדי שלא ייווצר - -

<קריאה: - - -

<רז נזרי: - - נכון, התייעצנו, התייעצנו.

<רז נזרי: לאורך כל הדרך התייעצנו עם היועץ המשפטי לכנסת, מתוך הבנה וחשיבות שאנחנו כממשלה מצד אחד ערים לחסינות של חברי הכנסת; מצד שני, היועץ המשפטי לכנסת והכנסת – זה בעצם חסינות שלהם, ולכן רצינו לראות גם מה דעתם.

<רז נזרי: גם בהקשר הזה, גם במהלכי חקירה נוספים שנעשו תוך כדי החקירה - - -

יואב קיש: המשנה ליועץ המשפטי לממשלה, רז נזרי, אני מבקש לא להתייחס לחקירה.

יואב קיש: אתה צריך לסיים.

יואב קיש: יש לך דקה.

יואב קיש: מילות סיכום.

<קריאה: רגע, הבהרה.

יואב קיש: לא, לא הבהרות.

יואב קיש: הוא יסיים.

מיקי לוי: הוא לא התייחס לעיכוב - - -.

מיקי לוי: לא למעצר – עיכוב.

<קריאה: - - -

יואב קיש: חברים, אני מוכן לעשות דיון מחר של ועדת הכנסת לפני המליאה.

יואב קיש: מי שרוצה לדבר על התהליכים והכול, דברים – נעשה את זה.

יואב קיש: זה לא הזמן.

יואב קיש: בבקשה, דקה לסיים.

<רז נזרי: עיכוב הוא נגזרת של מעצר.

<רז נזרי: כלומר, אם הוא היה מסרב לעיכוב, היינו צריכים לעצור אותו.

<רז נזרי: לכן ביקשנו ממנו להיחקר.

<רז נזרי: וזו בעצם המשמעות של עיכוב.

<רז נזרי: לבקש: בוא, תסור איתנו.

<רז נזרי: זו המשמעות של עיכוב.

<רז נזרי: אבל משעה שהוא מסרב לכך – אתה יכול רק לעצור אותו אם הוא מסרב למעצר.

<רז נזרי: ומשעה שאי אפשר לעצור כל עוד אין חסינות – זאת התשובה לשאלתך, חבר הכנסת מיקי לוי.

<רז נזרי: ובמשפט מסכם: אנחנו, כמו שאמרתי בהתחלה, מודעים לחלוטין לחריגות ולדרמטיות של ההחלטה הזאת.

<רז נזרי: אנחנו לחלוטין לא מקלים ראש.

<רז נזרי: בעינינו זה יום עצוב.

<רז נזרי: כאשר היועץ המשפטי לממשלה מגיע לכנסת, מבקש, כמו שאמרתי לראשונה, מזה לא יודע כמה שנים – לא מכיר בקשה כזאת, כמו שאמרתי בתולדות המדינה – כשהיועץ המשפטי מגיע לכנסת ומבקש ליטול חסינות של חבר כנסת לפני מעצר, לפני חיפוש, זה יום עצוב בעיננו.

<רז נזרי: אנחנו עצובים שהגענו לדבר הזה.

<רז נזרי: הסיטואציה היא חריגה, אבל הנסיבות הן חריגות.

<רז נזרי: הנסיבות הן חריגות ומוצדקות בעיננו.

<רז נזרי: ועדיין אני אומר:

<רז נזרי: גם אחרי שאתם תקבלו את ההחלטה שלכם, כמו שאני מקווה שתקבלו, אנחנו עדיין ניתן את דעתנו בהקשר הזה.

<רז נזרי: נהיה ערים לכך שמדובר בחבר כנסת, אבל המגבלות שיש יהיו ככל אדם ונוכל לנקוט בכל הדברים כדי למצות את החקירה הזאת כמו שצריך.

יואב קיש: תודה.

יואב קיש: חברים, אני אקריא את החלטת הוועדה, שעליה אנחנו נצביע.

יואב קיש: אני רוצה להגיד שנאמרו פה דברים מאוד חשובים.

יואב קיש: אני מאוד מתחבר לנושא שזו לא האשמה של ציבור שלם, ואנחנו עוסקים פה במקרה פרטי של אדם שלקח זכות דמוקרטית בסיסית ופגע בנו, קודם כל, ובמגזר ששלח אותו, וניצל לרעה כלי דמוקרטי שהביא לפגיעה בביטחון ישראל.

יואב קיש: זה מה שהיה פה.

יואב קיש: אני שמח שחברי הוועדה הראו פה, כולם, אחדות דעים בעניין הזה.

יואב קיש: ובעניין הזה אני גם אומר: אנחנו בכנסת, תפקידנו להמשיך ולוודא שהוא לא ישב פה, ויהיה במקום שראוי לו.

יואב קיש: אני מקריא את החלטת הוועדה.

יואב קיש: "הנדון: החלטת ועדת הכנסת בדבר נטילת חסינות מחבר הכנסת באסל גאטס.

יואב קיש: בתוקף סמכותה לפי סעיף 13 לחוק חסינות חברי הכנסת, זכויותיהם וחובותיהם, החליטה ועדת הכנסת בישיבתה היום לקבל את בקשתו של היועץ המשפטי לממשלה ולהציע לכנסת ליטול מחבר הכנסת באסל גטאס את חסינותו בפני חיפוש לפי סעיף 2 לחוק, ואת חסינותו בפני מעצר לפי סעיף 3 לחוק.

יואב קיש: הכול בקשר לחקירה שנפתחה נגדו ביום ה-18 לדצמבר 2016, בחשד כי העביר טלפונים, ציוד נלווה ומסמכים לאסירים ביטחוניים בכלא קציעות.

יואב קיש: החלטת הוועדה נועדה לאפשר למערכת אכיפת החוק לנקוט בפעולות שיאפשר להמשיך ולברר את החשדות העומדים נגד חבר הכנסת באסל גטאס בפרשה האמורה.

יואב קיש: אודה לך אם תביא הצעה זו לאישור הכנסת.

יואב קיש: " אנחנו נצביע על זה.

איל ינון: רק הבהרה, שיהיה ברור.

איל ינון: זה גם עולה מזה, אבל בגלל שאלות שנשאלו: הסרת החסינות מפני חיפוש זה רק בקשר של החקירה, ולא בקשר לכניסתו לכנסת או למקומות נוספים שבהם הוא - - -

יואב קיש: תודה.

יואב קיש: אנחנו ביום עצוב, אבל מצד שני גם ביום מאוד חשוב.

יואב קיש: אני קורא להצבעה.

יואב קיש: אני מבקש רק מחברי הוועדה להצביע או ממי שיודע שהוא מחליף חבר ועדה.

יואל חסון: אולי שמית?

יואב קיש: לא.

יואב קיש: אני רוצה לראות את הידיים.

יואב קיש: מי בעד, שירים את ידו.

יואב קיש: 15 בעד.

יואב קיש: מי נגד?

יואב קיש: אין.

יואב קיש: מי נמנע?

יואב קיש: אין.

יואב קיש: הצבעה בעד ההצעה – 15 נגד – אין נמנעים – אין ההצעה לאשר את בקשת היועץ המשפטי לממשלה להציע לכנסת ליטול מחבר הכנסת באסל גטאס את חסינותו בפני חיפוש לפי סעיף 2 לחוק חסינות חברי הכנסת, זכויותיהם וחובותיהם, ואת חסינותו בפני מעצר לפי סעיף 3 לחוק חסינות חברי הכנסת, זכויותיהם וחובותיהם, נתקבלה.

יואב קיש: ההצעה התקבלה פה אחד.

אמיר אוחנה: רביזיה.

יואב קיש: רביזיה תהיה עוד חצי שעה.

יואב קיש: בסדר.

יואב קיש: אנחנו עוברים לבקשתו - - -

<קריאה: למה הוא רוצה רביזיה?

<קריאה: למה?

יואב קיש: זה כדי שלא יעשו לנו תרגילים.

יואב קיש: זה מסודר.

<קריאה: - - -

אמיר אוחנה: כדי שלא - - -

יואב קיש: חברים תהיה עוד חצי שעה רביזיה, כדי שלא מישהו מחר יעשה וכל הדיון ייתקע.

יואב קיש: זה בסדר.

יואב קיש: 2.

יואב קיש: בקשת יו"ר הכנסת לכינוס מליאת הכנסת מחר באותו הנושא

יואב קיש: אנחנו עוברים להצבעה.

יואב קיש: בבקשה, מזכירת הכנסת, ירדנה מלר-הורוביץ, תקריאי את בקשת יושב ראש הכנסת.

ירדנה מלר-הורוביץ: התבקשתי על ידי יושב ראש הכנסת, בקשה לכינוס ישיבת כנסת מחר, לאור ישיבת ועדת הכנסת שעכשיו התקיימה בנושא נטילת חסינות מחבר הכנסת באסל גטאס ולאחר שהוועדה החליטה לקבל את החלטת הייעוץ המשפטי לממשלה, יש צורך לכנס את מליאת הכנסת לדיון בהצעת הוועדה.

ירדנה מלר-הורוביץ: לאור העובדה שחוק חסינות חברי הכנסת, זכויותיהם וחובותיהם, התשי"א-1951, מחייב מסירת הודעה על הדיון במליאה 24 שעות מראש, מבקש יושב ראש הכנסת לאשר כי המליאה תתכנס מחר, יום חמישי, כ"ב בכסלו התשע"ז, 22 בדצמבר 2016 – אם הרביזיה תהיה בעוד חצי שעה, אז אפשר ב-16:00 – בשעה 16:00.

יואב קיש: מחר ב-16:00.

אלעזר שטרן: צריך מינימום חברי כנסת גם בתוך הדיון הזה?

<קריאה: לא.

יואב קיש: לא.

יואל חסון: יש לי שאלה ליועץ המשפטי: האם יש לנו בוועדה שיקול דעת ויכולת, לדוגמה, לקצר את ה-24 שעות - - -?

יואב קיש: לא.

ירדנה מלר-הורוביץ: > לא.

<קריאה: לא.

ירדנה מלר-הורוביץ: > החוק - - -.

ירדנה מלר-הורוביץ: החוק.

יואב קיש: זה בחוק.

יואב קיש: בחוק.

יואל חסון: - - -

ירדנה מלר-הורוביץ: > על פי החוק.

דוד אמסלם: עכשיו אתם יותר צדיקים מהאפיפיור, הא?

דוד ביטן: מה קרה, חבר הכנסת אלעזר שטרן?

דוד ביטן: מה?

דוד ביטן: מה אתה מצביע בעד?

אלעזר שטרן: - - -

יואב קיש: מי בעד, שירים את ידו.

יואב קיש: מי נגד?

יואב קיש: מי נמנע?

יואב קיש: הצבעה בעד הבקשה – 15 נגד – אין נמנעים – אין בקשת יושב-ראש הכנסת בדבר כינוס מליאת הכנסת ביום חמישי, כ"ב בכסלו התשע"ז, 22 בדצמבר 2016, בשעה 16:00, בנושא נטילת חסינות מחבר הכנסת באסל גטאס, נתקבלה.

יואב קיש: פה אחד.

יואב קיש: תודה.

יואב קיש: אני נועל את הישיבה.

יואב קיש: רביזיה ב-16:00.